
ΤΕΥΧΟΣ ΔΕΥΤΕΡΟ 


Αρ 


. Φύλλου 1067 


ΑΠΟΦΑΣΕΙΣ 

Αριθμ.Φ.ΔΔ.1/13.3/41 5 

Έγκριση Οδηγού Χρηματοδότησης και Διαχείρι¬ 
σης του Ειδικού Λογαριασμού Κονδυλίων Έρευ¬ 
νας (Ε.Λ.Κ.Ε.) του Τ.Ε.Ι. Δυτικής Μακεδονίας. 

Η ΣΥΝΕΛΕΥΣΗ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΔΥΤΙΚΗΣ ΜΑΚΕΔΟΝΙΑΣ 
(απόφαση αριθμ. 5/2-3-2016) 

Έχοντας υπόψη: 

Τις διατάξεις: 

Ι.Τον. 1404/1983 «Δομή και Λειτουργία τωνΤεχνολο- 
γικών Εκπαιδευτικών Ιδρυμάτων». 

2. Το ν. 1514/1985 «Ανάπτυξη της επιστημονικής και 
τεχνολογικής έρευνας». 

3. Την Ε5/1629/1986 υπουργική απόφαση «Προϋπο¬ 
θέσεις παροχής υπηρεσιών από τα Τεχνολογικά Εκπαι¬ 
δευτικά Ιδρύματα σε ιδιώτες και κάθε νομικής μορφής 
οργανισμούς». 

4. Την Β1 /819/1988 απόφαση των Υπουργών Οικο¬ 
νομικών, Εθνικής Παιδείας και Θρησκευμάτων και Βιο¬ 
μηχανίας Ενέργειας και Τεχνολογίας «Σύσταση Ειδικών 
Λογαριασμών για τη χρηματοδότηση Ερευνητικών Έρ¬ 
γων και σχετικών Υπηρεσιών ή δραστηριοτήτων που 
εκτελούνται στα Ανώτατα Εκπαιδευτικά Ιδρύματα ή τα 
Τεχνολογικά Εκπαιδευτικά Ιδρύματα». 

5. Την υπ'αριθμ. Κ.Α./679/22.8.1996 υπουργική από¬ 
φαση «Τροποποίηση και αντικατάσταση της απόφασης 
με αριθμ. Β1/819 Σύσταση Ειδικών Λογαριασμών για 
τη χρηματοδότηση Ερευνητικών Έργων και σχετικών 
Υπηρεσιών ή δραστηριοτήτων που εκτελούνται στα 
Ανώτατα Εκπαιδευτικά Ιδρύματα ή τα Τεχνολογικά Εκ¬ 
παιδευτικά Ιδρύματα της χώρας». 

6. Το ν. 2916/2001 «Διάρθρωση της ανώτατης εκπαίδευ¬ 
σης και ρύθμιση θεμάτων του τεχνολογικού τομέα αυτής». 

7. Το ν. 3027/2002, άρθρο 3, παράγραφος 2, περί «Σύ¬ 
νταξης Οδηγού Χρηματοδότησης και Διαχείρισης του 
Ειδικού Λογαριασμού». 

8. Το ν. 3549/2007 «Μεταρρύθμιση του θεσμικού πλαι¬ 
σίου για τη δομή και λειτουργία των Ανωτάτων Εκπαι¬ 
δευτικών Ιδρυμάτων». 


9. Το ν. 3653/2008 «Θεσμικό πλαίσιο έρευνας και τε¬ 
χνολογίας». 

10. Το άρθρο 36 του ν. 3794/2009 «Ρύθμιση θεμάτων 
του πανεπιστημιακού και τεχνολογικού τομέα της ανώ¬ 
τατης εκπαίδευσης και άλλες διατάξεις». 

11. Το άρθρο 36, του ν. 3848/2010 «Αναβάθμιση του 
ρόλου του εκπαιδευτικού - καθιέρωση κανόνων αξιο¬ 
λόγησης και αξιοκρατίας στην εκπαίδευση και λοιπές 
διατάξεις». 

12. Τα άρθρα 6 παρ. 1 περ. ιγ και 80 παρ. 17 περιπτ. α' 
του ν. 4009/2011 (Α' 195) «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων». 

13. Του άρθρου 26 παρ. 6 του ν. 4386/2016 (Α' 83) 
«Ρυθμίσεις για την έρευνα και άλλες διατάξεις». 

14. Το πρακτικό αριθμ. 10/10.12.2015 θέμα Ιο της επι¬ 
τροπής Εκπαίδευσης και Ερευνών του ΤΕΙ Δυτ. Μακεδονί¬ 
ας με θέμα «Έγκριση του νέου οδηγού χρηματοδότησης 
του Ε.Λ.Κ.Ε.». 

15. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Οδηγό Χρηματοδότησης και Διαχεί¬ 
ρισης του Ειδικού Λογαριασμού Κονδυλίων Έρευνας 
(Ε.Λ.Κ.Ε.) του Τ.Ε.Ι. Δυτικής Μακεδονίας σύμφωνα με τα 
εξής: 

Άρθρο 1: Εισαγωγή - Θεσμικό Πλαίσιο 

1.1 Εισαγωγή 

Βασική αποστολή των Ανωτάτων Εκπαιδευτικών 
Ιδρυμάτων (ν. 3549/2007, άρθρο 1) είναι, εκτός από την 
μετάδοση της γνώσης (εκπαίδευση), η παραγωγή νέας 
γνώσης μέσω της έρευνας.ΤοΤεχνολογικό Εκπαιδευτικό 
Ίδρυμα Δυτικής Μακεδονίας (Τ.Ε.Ι. Δυτικής Μακεδονίας) 
ενθαρρύνει την έρευνα (όπως αυτή καθορίζεται με το 
ν. 1514/1985 και το ν. 3653/2008), μέσω του Ειδικού Λο¬ 
γαριασμού Κονδυλίων και Έρευνας, του οποίου ο σκοπός 
είναι «η διάθεση και διαχείριση κονδυλίων που προέρ¬ 
χονται από οποιαδήποτε πηγή και προορίζονται για την 
κάλυψη δαπανών, οποιουδήποτε είδους, που είναι απα¬ 
ραίτητες για τις ανάγκες ερευνητικών, εκπαιδευτικών, 
επιμορφωτικών, αναπτυξιακών καθώς και έργων συνε¬ 
χιζόμενης κατάρτισης και έργων για την παροχή επιστη¬ 
μονικών, τεχνολογικών και καλλιτεχνικών υπηρεσιών, 
την εκπόνηση ειδικών μελετών, την εκτέλεση δοκιμών, 

μετρήσεων εργαστηριακών εξετάσεων και αναλύσεων, 
την παροχή γνωμοδοτήσεων, την σύνταξη προδιαγρα¬ 
φών προς τρίτους, ως και άλλων σχετικών υπηρεσιών ή 
δραστηριοτήτων που συμβάλλουν στη σύνδεση της εκ¬ 
παίδευσης και έρευνας με την παραγωγή και εκτελούνται 
ή παρέχονται από το επιστημονικό προσωπικό τουΤ.Ε.Ι. 
ή και με τη συνεργασία Πανεπιστημίων, Ερευνητικών 
Κέντρων και άλλων ειδικών επιστημόνων». 

I. 2 Θεσμικό Πλαίσιο 

Κατά χρονολογική σειρά, το θεσμικό πλαίσιο που δι- 
έπει τη διαχείριση της χρηματοδότησης ερευνητικών 
έργων και σχετικών υπηρεσιών ή δραστηριοτήτων, στα 
Τ.Ε.Ι. συνίσταται από: 

Ι.Το ν. 1404/1983 «Δομή και ΛειτουργίατωνΤεχνολο- 
γικών Εκπαιδευτικών Ιδρυμάτων». 

2. Το ν. 1514/1985 «Ανάπτυξη της επιστημονικής και 
τεχνολογικής έρευνας». 

3. Την Ε5/1629/1986 υπουργική απόφαση «Προϋπο¬ 
θέσεις παροχής υπηρεσιών από τα Τεχνολογικά Εκπαι¬ 
δευτικά Ιδρύματα σε ιδιώτες και κάθε νομικής μορφής 
οργανισμούς». 

4. Την Β1 /819/1988 απόφαση των Υπουργών Οικο¬ 
νομικών, Εθνικής Παιδείας και Θρησκευμάτων και Βιο¬ 
μηχανίας Ενέργειας και Τεχνολογίας «Σύσταση Ειδικών 
Λογαριασμών για τη χρηματοδότηση Ερευνητικών Έρ¬ 
γων και σχετικών Υπηρεσιών ή δραστηριοτήτων που 
εκτελούνται στα Ανώτατα Εκπαιδευτικά Ιδρύματα ή τα 
Τεχνολογικά Εκπαιδευτικά Ιδρύματα». 

5. Την υπ'αριθμ. Κ.Α./679/22.8.1996 υπουργική από¬ 
φαση «Τροποποίηση και αντικατάσταση της απόφασης 
με αριθμ. Β1/819 Σύσταση Ειδικών Λογαριασμών για 
τη χρηματοδότηση Ερευνητικών Έργων και σχετικών 
Υπηρεσιών ή δραστηριοτήτων που εκτελούνται στα 
Ανώτατα Εκπαιδευτικά Ιδρύματα ή τα Τεχνολογικά Εκ¬ 
παιδευτικά Ιδρύματα της χώρας». 

6. Το ν. 2916/2001 «Διάρθρωση της ανώτατης εκπαί¬ 
δευσης και ρύθμιση θεμάτων του τεχνολογικού τομέα 
αυτής». 

7. Το ν. 3027/2002, άρθρο 3, παράγραφος 2, περί «Σύ¬ 
νταξης Οδηγού Χρηματοδότησης και Διαχείρισης του 
Ειδικού Λογαριασμού». 

8. Το ν. 3549/2007 «Μεταρρύθμιση του θεσμικού πλαι¬ 
σίου για τη δομή και λειτουργία των Ανωτάτων Εκπαι¬ 
δευτικών Ιδρυμάτων». 

9. Το ν. 3653/2008 «Θεσμικό πλαίσιο έρευνας και τε¬ 
χνολογίας». 

10. Το άρθρο 36 του ν. 3794/2009 «Ρύθμιση θεμάτων 
του πανεπιστημιακού και τεχνολογικού τομέα της ανώ¬ 
τατης εκπαίδευσης και άλλες διατάξεις». 

II. Το άρθρο 36, του ν. 3848/2010 «Αναβάθμιση του 
ρόλου του εκπαιδευτικού - καθιέρωση κανόνων αξιο¬ 
λόγησης και αξιοκρατίας στην εκπαίδευση και λοιπές 
διατάξεις». 

12. ν. 4009/2011 (ΦΕΚ 195 Α76.9.2011), «Δομή, λει¬ 
τουργία, διασφάλιση της ποιότητας των σπουδών και δι¬ 
εθνοποίηση των ανωτάτων εκπαιδευτικών ιδρυμάτων». 

13. ν. 4076/2012 (ΦΕΚ 159 Α710.8.2012) «Ρυθμίσεις 
θεμάτων Ανωτάτων Εκπαιδευτικών Ιδρυμάτων και άλλες 
διατάξεις». 


Άρθρο 2: Γενικές Αρχές για την Ερευνητική 
Δραστηριότητα του Τ.Ε.Ι. Δυτικής Μακεδονίας 

2.1 Στήριξη της έρευνας στο Τ.Ε.Ι. Δυτικής Μακεδονίας 

ΤοΤ.Ε.Ι. Δυτικής Μακεδονίας ενθαρρύνει (α) την έρευ¬ 
να, με σκοπό την προαγωγή της επιστημονικής γνώσης, 
την ανάπτυξη νέων υπηρεσιών και προϊόντων, υλικών 
και διατάξεων, διαδικασιών και μεθόδων (β) την πα¬ 
ροχή επιστημονικών και τεχνολογικών υπηρεσιών και 
την εκπόνηση μελετών με σκοπό την υποστήριξη εκ¬ 
παιδευτικής, τεχνολογικής, βιομηχανικής, οικονομικής, 
κοινωνικής, αγροτικής, αμυντικής, πολιτισμικής και εν 
γένει ανάπτυξης της χώρας, πάντοτε εντός των πλαισί¬ 
ων του γνωστικού αντικειμένου και των δυνατοτήτων 
του συμβαλλόμενουΤομέα, Εργαστηρίου ή Ερευνητικής 
Ομάδας και εφόσον: 

• Δεν παρακωλύονται ή δυσχεραίνονται οι εκπαιδευ¬ 
τικές και άλλες ερευνητικές δραστηριότητες. 

• Η παρεχόμενη υπηρεσία δεν έχει ως αποκλειστικό 
σκοπό το κέρδος. 

• Δέχεται την αναλογική συνεισφορά του στα έξοδα 
της έρευνας από χρήση και απόσβεση των εγκαταστά¬ 
σεων και του εξοπλισμού και από τους μισθούς και τις 
κοινωνικές παροχές εκείνων που παίρνουν μέρος στις 
δραστηριότητες. Εξαιρέσεις στον κανόνα αυτόν είναι 
δυνατό να γίνουν μόνο μετά από απόφαση της Συνέλευ¬ 
σης του Τ.Ε.Ι. και αφού το επιτρέπει ο προϋπολογισμός 
του Ε.Λ.Κ.Ε.. 

• Ενθαρρύνεται η ισόρροπη ανάπτυξη της έρευνας στο 
Ιδρυμα για όλο το φάσμα των γνωστικών αντικειμένων 
και για όλες τις μορφές έρευνας. Η Επιτροπή Εκπαίδευ¬ 
σης και Ερευνών επεξεργάζεται προτάσεις που αφορούν 
σε θέματα ερευνητικής πολιτικής και εισηγείται στη Συ¬ 
νέλευση τουΤ.Ε.Ι.. 

• Επιδιώκεται, κατά την κρίση του υπευθύνου της 
έρευνας, η κατά προτεραιότητα στελέχωση των ερευ¬ 
νητικών ομάδων με μέλη της ακαδημαϊκής κοινότητας 
του Ιδρύματος. 

• Δεν επιτρέπεται η χρήση των εγκαταστάσεων του 
Ιδρύματος για την εκτέλεση επιχορηγούμενων ερευ¬ 
νητικών προγραμμάτων ή την παροχή υπηρεσιών, των 
οποίων τη διαχείριση δεν έχει η Επιτροπή Εκπαίδευσης 
και Ερευνών ή που δεν εκτελούνται σύμφωνα με την 
ΚΑ/679/22.08.96. 

2.2 Ελευθερία της Έρευνας 

Η έρευνα στο Τ.Ε.Ι. είναι ελεύθερη μέσα στα πλαίσια 
της ακαδημαϊκής δεοντολογίας και χαρακτηρίζεται από 
διαφάνεια και τα αποτελέσματά της είναι προσπελάσι¬ 
μα από όλα τα μέλη της επιστημονικής κοινότητας και 
το κοινωνικό σύνολο. Με απόφαση της Επιτροπής Εκ¬ 
παίδευσης και Ερευνών επιτρέπεται η προσωρινή εμπι¬ 
στευτικότητα στοιχείων (από τα συμβαλλόμενα μέρη) 
με σκοπό την προστασία διπλωμάτων ευρεσιτεχνίας, 
πρωτότυπων ανακοινώσεων ή την παραγωγή νέων προ¬ 
ϊόντων. Η χρήση της εν γένει υποδομής του ιδρύματος 
προς ίδιο οικονομικό όφελος δεν είναι συμβατή με το 
δημόσιο χαρακτήρα του Τ.Ε.Ι.. 

2.3 Φορείς Χρηματοδότησης Ειδικού Λογαριασμού 

Οι Φορείς χρηματοδότησης είναι ενδεικτικά: 

α) Κρατικοί φορείς και δημόσιοι οργανισμοί (Υπουρ¬ 
γεία, Ν.Π.Δ.Δ., Ο.Τ.Α., κλπ). 

β) Ιδιωτικοί φορείς (Ν.Π.Ι.Δ., ιδιωτικές επιχειρήσεις ή 
συλλογικά όργανα αυτών, ιδιώτες), 
γ) Ευρωπαϊκή Ένωση ή Διεθνείς Οργανισμοί, 
δ) Επίσης φορέας χρηματοδότησης μπορεί να είναι 
το ίδιο το ίδρυμα από την τυχόν κατανομή πλεονάσμα¬ 
τος του Λογαριασμού (άρθρο 2.3 παρόντος οδηγού). 
Το πλεόνασμα αυτό κατανέμεται από την Επιτροπή Εκ¬ 
παίδευσης και Ερευνών, ύστερα από έγκριση σχετικού 
προϋπολογισμού που υποβάλλει η Επιτροπή προς τη 
Συνέλευση τουΤ.Ε.Ι., σύμφωνα με τη διάταξη του άρθρου 
7 παρ. 2 εδ. γ της ΚΑ/679/22.8.96. 

2.4 Πόροι και Έσοδα του Ειδικού Λογαριασμού 
Α. Ως Πόροι του Λογαριασμού θεωρούνται: 
ί. Η ετήσια επιχορήγηση από τον Τακτικό Προϋπο¬ 
λογισμό του Κράτους, εντός του ύψους της Κρατικής 
επιχορήγησης. 

Π. Κονδύλια από τον Προϋπολογισμό Δημοσίων Επεν¬ 
δύσεων που διατίθενται είτε μέσω των εκάστοτε προ¬ 
γραμμάτων ανάπτυξης της εκπαίδευσης ή της έρευνας 
και της τεχνολογίας, είτε με οποιονδήποτε άλλο τρόπο. 

Μί. Ειδικές εισφορές και χρηματοδοτήσεις από δημό¬ 
σιες επιχειρήσεις, άλλους δημόσιους φορείς, ιδιωτικές 
επιχειρήσεις ή ιδιώτες, διεθνείς οργανισμούς και δωρεές 
κάθε είδους με πράξεις εν ζωή ή αιτία θανάτου. 

ίν. Έσοδα από παροχές υπηρεσιών προς τρίτους, από 
εμπορική εκμετάλλευση ευρεσιτεχνιών, τεχνογνωσίας 
και προϊόντων που προκύπτουν από χρηματοδοτού¬ 
μενα έργα και πρόσοδοι από περιουσιακά στοιχεία του 
Λογαριασμού. 

ν. Κάθε είδους δωρεές και δάνεια, 
νί. Έσοδα από κρατήσεις που επιβάλλονται σε εκτε- 
λούμενα έργα. 

Β. Ως Έσοδα του Λογαριασμού θεωρούνται: 
ί. Οι ειδικές επιχορηγήσεις του ΥΠ.Π.Ε.Θ., λοιπών 
Υπουργείων και άλλων φορέων ή ιδιωτών, που αφορούν 
στην εκπόνηση ειδικά καθορισμένων από τους χρημα¬ 
τοδότες έργων ή δραστηριοτήτων. 

ϋ. Οι τόκοι των κεφαλαίων των χρηματοδοτούμενων 
και αυτοχρηματοδοτούμενων έργων και των αποθεμα- 
τικών του Λογαριασμού που μπορούν να επενδύονται 
σύμφωνα με αποφάσεις της Επιτροπής Εκπαίδευσης και 
Ερευνών (η οποία στο εξής θα καλείται Επιτροπή). 

Μί. Αδιάθετα υπόλοιπα εκτελεσθέντων έργων, 
ίν. Το προϊόν από διάθεση εκδόσεων, καθώς και από 
την εκμετάλλευση ή διάθεση κινητών ή ακινήτων περι¬ 
ουσιακών του στοιχείων. 

ν. Η επιχορήγηση απότονΤακτικό Προϋπολογισμό και 
το πρόγραμμα Δημοσίων Επενδύσεων τουΤ.Ε.Ι. Δυτικής 
Μακεδονίας. 

νί.Το προϊόν εν γένει της επιχειρηματικής αξιοποίησης 
κεφαλαίων χρηματοδοτούμενων έργων και αποθεμα- 
τικού. 

Τυχόν υπολειμματικοί πόροι που προκύπτουν από 
τις παραπάνω αναφερόμενες πηγές χρηματοδότησης 
μετά την αφαίρεση των υποχρεώσεων των έργων και 
των εξόδων λειτουργίας του Ε.Λ.Κ.Ε., διατίθεται από την 
Επιτροπή, για να στηρίξει τις παρακάτω δραστηριότητες: 

• Ενίσχυση της έρευνας σε τομείς επιστημών που εν¬ 
διαφέρουν άμεσα το Ίδρυμα. 


• Εκπόνηση μελετών σχετικά με την ανάπτυξη του 
Ιδρύματος. 

• Διοργάνωση Επιμορφωτικών προγραμμάτων, σεμι¬ 
ναρίων, επιστημονικών συνεδρίων, συμποσίων και ημε¬ 
ρίδων επιστημονικού περιεχομένου. 

• Δημοσίευση διαφόρων επιστημονικών εργασιών/ 
άρθρων των μελών Εκπαιδευτικού Προσωπικού, σε δι¬ 
εθνή έγκυρα περιοδικά. 

• Κάλυψη διαφόρων έκτακτων αναγκών, οι οποίες 
προσδιορίζονται από το Συμβούλιο Διοίκησης και τη 
Συνέλευση του Ιδρύματος και από την Επιτροπή Εκπαί¬ 
δευσης και Ερευνών. 

• Χρηματοδότηση εκδόσεων του Ιδρύματος.Το ποσό 
της δαπάνης επιστρέφεται από τον εκδότη ή το συγγρα¬ 
φέα. Η Επιτροπή διατηρεί το δικαίωμα να απαιτήσει από 
τον χρηματοδοτηθέντα, ποσοστό μέχρι 30% από την 
εμπορική εκμετάλλευση της έκδοσης. 

• Χρηματοδότηση μετακινήσεων του Μόνιμου Εκπαι¬ 
δευτικού Προσωπικού του Ιδρύματος που σχετίζονται με 
την ανάπτυξη και την προβολή της Έρευνας μετά από 
την αξιολόγηση και έγκριση της Επιτροπής Εκπαίδευσης 
και Ερευνών. 

2.5 Παρακρατήσεις υπέρ του Ε.Λ.Κ.Ε. 

Όλα τα έργα που διαχειρίζεται ο Ε.Λ.Κ.Ε. υπόκεινται 
σε παρακράτηση υπέρ του Λογαριασμού σύμφωνα 
με το Αρ. 2 παρ. 7 της κοινής υπουργικής απόφασης 
ΚΑ/679/22.8.1996. Το ποσό της παρακράτησης υπολο¬ 
γίζεται σε ποσοστό ύψους 10% επί του συνολικού προ¬ 
ϋπολογισμού του έργου ή του συνολικού ποσού που 
διαχειρίζεται ο Ε.Λ.Κ.Ε. τουΤ.Ε.Ι. Δυτικής Μακεδονίας στα 
πλαίσια ενός έργου, λαμβανομένων πάντα υπόψη των 
περιορισμών που ενδεχομένως τίθενται και από τους 
ίδιους τους εξωτερικούς χρηματοδότες. Η παρακράτηση 
πραγματοποιείται από την Γραμματεία του Ε.Λ.Κ.Ε. σε 
κάθε δόση χρηματοδότησης από τον φορέα χρηματο¬ 
δότησης. 

Απαλλάσσονται από κάθε παρακράτηση: 

• Έργα που χρηματοδοτούνται εξ ολοκλήρου από τον 
Ε.Λ.Κ.Ε. βάσει του ετήσιου προϋπολογισμού του. 

• Έργα που αφορούν αποκλειστικά και μόνο στην αγο¬ 
ρά επιστημονικών οργάνων, ύστερα από σχετική κατά 
περίπτωση απόφαση του Ε.Λ.Κ.Ε.. 

Ειδικές περιπτώσεις: Το ποσοστό της παρακράτησης 
μπορεί να είναι διαφορετικό σε ειδικές περιπτώσεις, όταν 
οι συμβάσεις προβλέπουν συγκεκριμένο ποσοστό παρα¬ 
κράτησης ή γενικών εξόδων και σε περιπτώσεις για τις 
οποίες αποφασίζει η Επιτροπή Εκπαίδευσης και Ερευνών 
του Ειδικού Λογαριασμού μετά από αίτηση του Επιστη¬ 
μονικού Υπευθύνου, και εφόσον ο προϋπολογισμός του 
Ε.Λ.Κ.Ε. έχει την δυνατότητα αυτή. 

Η Επιτροπή μπορεί κατά την κρίση της να αυξάνει ή 
να μειώνει το ποσοστό κράτησης σε συγκεκριμένες πε¬ 
ριπτώσεις (συνέδρια, κ.λπ.) και έπειτα από εισήγηση του 
Επιστημονικού Υπευθύνου (Ε.Υ.) του έργου. 

Όταν προκύπτουν ειδικές περιπτώσεις χρηματοδότη¬ 
σης και διαχείρισης έργων που δεν προβλέπονται πα¬ 
ραπάνω, για το ποσοστό παρακράτησης αποφασίζει η 
Επιτροπή, λαμβάνοντας υπόψη τους περιορισμούς που 
ενδεχομένως τίθενται από τους εξωτερικούς χρηματο¬ 
δότες. 

Άρθρο 3: Όργανα Διοίκησης και Διαχείρισης 
του Ειδικού Λογαριασμού Κονδυλίων Έρευνας 

Η διοίκηση και διαχείριση του Ε.Λ.Κ.Ε. πραγματοποιεί¬ 
ται από τα όργανά του και είναι ανεξάρτητη από τη διοί¬ 
κηση και διαχείριση τουΤΕΙ Δυτικής Μακεδονίας (άρθρο 
3, παρ. 1 της ΚΑ/679/1996). Η Διοίκηση του Ιδρύματος 
παρακολουθεί και ελέγχει, με βάση τις διαδικασίες που 
προβλέπει ο παρών Οδηγός Χρηματοδότησης και Δια¬ 
χείρισης, τη λειτουργία και τα πεπραγμένα του Ε.Λ.Κ.Ε.. 

Τα όργανα διοίκησης και διαχείρισης του Ειδικού Λο¬ 
γαριασμού Κονδυλίων Έρευνας είναι: 

1. Η Επιτροπή Εκπαίδευσης και Ερευνών (καλούμενη 
χάριν συντομίας Επιτροπή). 

2. Η Γραμματεία του Ε.Λ.Κ.Ε.. 

3.1 Επιτροπή Εκπαίδευσης και Ερευνών 

Η Επιτροπή Εκπαίδευσης και Ερευνών τουΤ.Ε.Ι. Δυτι¬ 
κής Μακεδονίας, ονομαζόμενη στα επόμενα «Επιτροπή», 
αποτελείται από τους εκπροσώπους όλων τωνΤμημάτων 
του Τ.Ε.Ι. Δυτικής Μακεδονίας, εκτός από τα τμήματα στα 
οποία δεν υπηρετούν μέλη Ε.Π., οι οποίοι εκλέγονται 
γιατριετή θητεία, και προεδρεύεται από έναν από τους 
Αντιπροέδρους (Αναπληρωτή Προέδρου) που ορίζεται 
με απόφαση του Προέδρου του Τ.Ε.Ι. η οποία εγκρίνε- 
ται από το Συμβούλιο τουΤ.Ε.Ι. Δυτικής Μακεδονίας. Οι 
αρμοδιότητές της καθαρίζονται από το άρθρο 4, παρ. 
6, (α)-(ιδ), της αριθμ. ΚΑ/679/1996 κοινής υπουργικής 
απόφασης. 

3.2 Ειδικό Επταμελές Όργανο 

Επειδή ο αριθμός των μελών της Επιτροπής υπερβαίνει 
κατά τα ως άνω οριζόμενα τα εννιά, η Επιτροπή δύναται 
να εκλέγει το υπό της ως άνω Υπουργικής Απόφασης 
προβλεπόμενο Ειδικό Επταμελές Όργανο, ονομαζόμενο 
στα επόμενα «ΕπταμελέςΌργανο», συγκροτούμενο από 
τον πρόεδρο της Επιτροπής Εκπαίδευσης και Ερευνών, 
τον Αντιπρόεδρο αυτής και πέντε (5) εκ των Μελών της 
Επιτροπής. 

3.3 Συνεδρίες της Επιτροπής 

Η Επιτροπή συνέρχεται σε τακτική συνεδρία ανά τρί¬ 
μηνο μεταξύ των μηνών Σεπτεμβρίου και Ιουνίου καθώς 
και σε έκτακτη μετά από πρόσκληση του Προέδρου ή, αν 
αυτός απουσιάζει επί μακράν του Αντιπροέδρου ή μετά 
από έγγραφη αίτηση του 1/3 τουλάχιστον των μελών 
καθορίζοντας και το θέμα της. Η Επιτροπή έχει απαρτία 
αν είναι παρόντα περισσότερα από τα μισά μέλη. 

3.4 Αρμοδιότητες της Επιτροπής 

Η Επιτροπή έχει τις παρακάτω αρμοδιότητες: 

α) Επεξεργάζεται προτάσεις προς τη Συνέλευση του 
Τ.Ε.Ι. για την ερευνητική πολιτική του Ιδρύματος. 

β) Επικουρεί το Συμβούλιο του Τ.Ε.Ι. καθώς και τη 
Συνέλευση του Τ.Ε.Ι. στο συντονισμό των ερευνητικών, 
εκπαιδευτικών και επιμορφωτικών έργων τουΤ.Ε.Ι. που 
χρηματοδοτούνται μέσω του Ειδικού Λογαριασμού και 
εισηγείται σχετικά με τη λήψη μέτρων για την εξασφά¬ 
λιση πόρων του Λογαριασμού. 

γ) Προτείνει στη Συνέλευση τουΤ.Ε.Ι., σύμφωνα με τις 
θεσμοθετημένες διαδικασίες, τρόπους αξιολόγησης, 
επιλογής χρηματοδότησης, πληρωμής των δαπανών 
και παραλαβής των αποτελεσμάτων των εκπαιδευτι¬ 
κών, ερευνητικών, τεχνολογικών έργων και γενικά των 


αναλαμβανομένων στα πλαίσια της παρούσας και των 
γενικών διατάξεων έργων. 

δ) Αξιολογεί, επιλέγει και εγκρίνει, σύμφωνα με τις 
παραπάνω διαδικασίες, προτάσεις για χρηματοδότηση 
ερευνητικών, τεχνολογικών, εκπαιδευτικών και επιμορ¬ 
φωτικών έργων από το Λογαριασμό με τη συνεργασία 
των σχολών, τμημάτων και τομέων, και στα πλαίσια 
του Οδηγού Χρηματοδότησης του Ειδικού Λογαρια¬ 
σμού του άρθρου 9 της κοινής υπουργικής απόφασης 
ΚΑ/679/22.8.1996. 

ε) Καταρτίζει στην αρχή κάθε οικονομικού έτους, ετή¬ 
σιο επιστημονικό και οικονομικό προϋπολογισμό και 
απολογισμό κινήσεως του Λογαριασμού και παρέχει 
κάθε αναγκαία ενημέρωση προς τον Πρόεδρο τουΤ.Ε.Ι., 
τη Συνέλευση τουΤ.Ε.Ι., τα Υπουργεία ΠαιδείαςΈρευνας 
και Θρησκευμάτων, Ανάπτυξης, Οικονομικών και άλλους 
ενδιαφερομένους, με εκθέσεις ή ειδικές εκδόσεις. Στον 
προϋπολογισμό καθορίζει το ποσό από τα διαθέσιμα 
του Λογαριασμού που θα διατεθεί κατά το έτος αυτό για 
την κάλυψη των δαπανών που απαιτούνται για τις εσω¬ 
τερικές λειτουργικές και αναπτυξιακές δραστηριότητες 
του Λογαριασμού και της Επιτροπής. Η αναμόρφωση 
του ετήσιου οικονομικού προϋπολογισμού είναι δυνατή 
με απόφαση της Επιτροπής, η οποία υποβάλλεται προς 
έγκριση στη Συνέλευση τουΤ.Ε.Ι. Δυτικής Μακεδονίας. 

στ) Συντάσσει τον Οδηγό Χρηματοδότησης του Ει¬ 
δικού Λογαριασμού και τον κανονισμό για τη διάθεση 
προϊόντων, που προέρχονται από ερευνητικά έργα 
(ευρεσιτεχνίες, προγράμματα λογισμικού, κατασκευές, 
κ.λπ.) και τις αμοιβές των εχόντων τα πνευματικά δικαι¬ 
ώματα σ' αυτά. Ο κανονισμός αυτός εγκρίνεται από τη 
Συνέλευση του Τ.Ε.Ι. και αποτελεί μέρος του Οδηγού 
Χρηματοδότησης. Επίσης, καθορίζονται οι αρμοδιότη¬ 
τες και οι υποχρεώσεις των Υπεύθυνων των έργων για 
τις διάφορες κατηγορίες δραστηριοτήτων, το πλαίσιο 
και τα θέματα αμοιβών όσων συμμετέχουν σε έργα που 
χρηματοδοτεί και διαχειρίζεται ο Ειδικός λογαριασμός, 
καθώς και κάθε περίπτωση χρηματοδότησης και οικο¬ 
νομικής διαχείρισης που δεν προβλέπεται από την κοινή 
υπουργική απόφαση ΚΑ/679/1996. 

ζ) Αναθέτει μελέτες με αμοιβή για εξυπηρέτηση των 
σκοπών της στο προσωπικό του Τ.Ε.Ι. ή τρίτους, μετά από 
τεκμηρίωση της σκοπιμότητας και μετις διαδικασίες που 
προβλέπονται από τον Οδηγό Χρηματοδότησης. 

η) Αποδέχεται τις κάθε είδους επιχορηγήσεις, δωρεές 
και εισφορές τρίτων στο Λογαριασμό και καθορίζει τους 
ειδικότερους όρους αποδοχής και διάθεσής τους. 

θ) Αναζητεί πηγές χρηματοδότησης του Λογαριασμού 
και ενεργεί κάθε πράξη που είναι απαραίτητη για την 
εξασφάλιση χρηματικών πόρων. 

ι) Φροντίζει για την ενημέρωση της επιστημονικής 
κοινότητας του Τ.Ε.Ι. σχετικά με προγράμματα και έργα 
που έρχονται σε γνώση της. 

ια) Χορηγεί Υποτροφίες σύμφωνα με ειδικό κανονι¬ 
σμό που εγκρίνει η Συνέλευση τουΤ.Ε.Ι., στο πλαίσιο του 
Οδηγού Χρηματοδότησης του άρθρου 9 της παρούσας 
απόφασης. 

ιβ) Προσλαμβάνει ειδικό προσωπικό για τη στελέχωση 
της Γραμματείας. 

ιγ) Εποπτεύει το έργο της Γραμματείας της Επιτροπής 
Εκπαίδευσης και Ερευνών. 

ιδ) Διατηρεί αρχείο των τελικών εκθέσεων των χρημα¬ 
τοδοτούμενων μέσω του Λογαριασμού προγραμμάτων 
και έργων. 

ιε) Χορηγεί προκαταβολές καθώς και ταμειακές διευκο¬ 
λύνσεις στους επιστημονικούς Υπευθύνους των έργων, 
για τη διευκόλυνση της διεξαγωγής των ερευνητικών 
προγραμμάτων. 

ιστ) Διεκπεραιώνει υποθέσεις και εκπληρώνει υποχρε¬ 
ώσεις του Ιδρύματος, που έχουν σχέση με τις αρμοδι- 
ότητέςτης, μετά από απόφαση του Συμβουλίου Τ.Ε.Ι.. 

Οι αρμοδιότητες (γ) έως (ιστ) της Επιτροπής δύνανται 
να μεταβιβάζονται στο Ειδικό Επταμελές Όργανο μετά 
από απόφαση της Επιτροπής. 

3.5 Δραστηριότητες της Επιτροπής 
Η Επιτροπή εισηγείται στο Συμβούλιο του Τ.Ε.Ι. την 
κατανομή των καθαρών διαθεσίμων του Ειδικού Λο¬ 
γαριασμού (που προκύπτουν με αφαίρεση των εξόδων 
λειτουργίας από τις καθαρές εισπράξεις) ύστερα από 
έγκριση σχετικού προϋπολογισμού που υποβάλλει η 
Επιτροπή προς τη Συνέλευση του Τ.Ε.Ι., σύμφωνα με τη 
διάταξη του άρθρου 7 παρ. 2 εδ. γ της ΚΑ/679/22.8.1996 
για να στηρίξει τις ακόλουθες δραστηριότητες: 

α) Ενίσχυση βασικής έρευνας, μετά από σχετική προ¬ 
κήρυξη και αξιολόγηση ερευνητικών προτάσεων. 

β) Ενίσχυση ερευνητικών και εφαρμοσμένων καινοτό- 
μων πρωτοβουλιών μελών της Ακαδημαϊκής Κοινότητας 
με σκοπό την προαγωγή της επιστήμης και την προβολή 
του Τ.Ε.Ι. Δυτικής Μακεδονίας. 

γ) Προμήθεια βασικού εξοπλισμού ιδιαίτερης σημα¬ 
σίας για το Τ.Ε.Ι.. 

δ) Κάλυψη του ποσού των δαπανών για την απόκτηση 
διπλωμάτων ευρεσιτεχνίας. Το ποσό της δαπάνης επι- 
στρέφεται στον Ειδικό Λογαριασμό Κονδυλίων Έρευνας 
από την εκμετάλλευση της καινοτομίας από τον ερευνη¬ 
τή - εφευρέτη.Το υπόλοιπο ποσό που προκύπτει από την 
αξιοποίηση των δικαιωμάτων κατανέμεται μεταξύ του 
εφευρέτη και του Τ.Ε.Ι. με αναλογία 6 προς 4. 

ε) Χρηματοδότηση επιστημονικών συνεδρίων, Διε¬ 
θνών και Εθνικών, όταν εκτιμά ότι ενδιαφέρουν το Τ.Ε.Ι. 
ή και γενικότερα την επιστημονική κοινότητα και την 
τοπική κοινωνία. 

στ) Χρηματοδότηση εκδόσεων του Τ.Ε.Ι. Δυτικής Μα¬ 
κεδονίας. Το ποσό της δαπάνης αυτής επιστρέφεται 
στον Ειδικό Λογαριασμό Κονδυλίων Έρευνας από τον 
εκδότη ή και τον συγγραφέα. Η Επιτροπή διατηρεί το 
δικαίωμα να απαιτήσει από τον χρηματοδοτηθέντα πο¬ 
σοστό μέχρι 30% από την εμπορική εκμετάλλευση της 
έκδοσης. Οι λεπτομέρειες θα καθορίζονται με ιδιαίτερο 
συμφωνητικό. 

ζ) Επιχορήγηση μελών ΕΠ και Ε.ΔΙ.Π. του Τ.Ε.Ι. για την 
κάλυψη μέρους των εξόδων συμμετοχής με ανακοίνωση 
σε επιστημονικά συνέδρια εξωτερικού και εσωτερικού. 

η) Ενίσχυση κοινωφελών σωματείων και οργανισμών 
της Δυτικής Μακεδονίας, 
θ) Δανειοδότηση προγραμμάτων, 
ι) Ενίσχυση ερευνητικών και εκπαιδευτικών δραστη¬ 
ριοτήτων του Τ.Ε.Ι. Δυτικής Μακεδονίας. 


Κάθε δραστηριότητα που χρηματοδοτείται από την 
Επιτροπή υπόκειται στις διατάξεις περί πνευματικής 
ιδιοκτησίας. 

3.6 Λειτουργία Γραμματείας του Ειδικού Λογαριασμού 

3.6.1 Στελέχωση Γραμματείας Ειδικού Λογαριασμού 
Η Γραμματεία του Ειδικού Λογαριασμού στελεχώνεται 

ανάλογα με τις ανάγκες, είτε από προσωπικό του Τ.Ε.Ι. 
Δυτικής Μακεδονίας, που διατίθεται με απόφαση της Συ¬ 
νέλευσης του Τ.Ε.Ι., ύστερα από πρόταση της Επιτροπής 
Εκπαίδευσης και Ερευνών, είτε από νέο προσωπικό που 
προσλαμβάνεται με σύμβαση έργου, μετά από απόφαση 
της Επιτροπής Εκπαίδευσης και Ερευνών και αμείβεται 
από τα κονδύλια του Ειδικού Λογαριασμού. 

3.6.2 Στελέχωση Γραμματείας Ειδικού Λογαριασμού 
Η Γραμματεία του Ειδικού Λογαριασμού έχει τις παρα¬ 
κάτω αρμοδιότητες: 

α) Παρακολουθεί τη λογιστική και διαχειριστική κίνηση 
του Ειδικού Λογαριασμού. 

β) Προβαίνει στην πληρωμή των δαπανών κάθε ερευ¬ 
νητικού έργου μετά από εντολή του Υπεύθυνου κάθε 
έργου, εφόσον η δαπάνη προβλέπεται στον εγκεκριμένο 
προϋπολογισμό του έργου. 

γ) Εξυπηρετεί γραμματειακά την Επιτροπή Εκπαίδευ¬ 
σης και Ερευνών και εισηγείται για θέματα της αρμοδι- 
ότητάς της. 

δ) Μεριμνά για την εκτέλεση των αποφάσεων της Επι¬ 
τροπής Εκπαίδευσης και Ερευνών. 

ε) Υποστη ρίζει τους Επιστημονικούς Υπευθύνους στη 
διαχείριση των Ερευνητικών Έργων. 

στ) Τηρεί αρχείο των εκθέσεων ολοκλήρωσης των 
χρηματοδοτούμενων μέσω Ε.Λ.Κ.Ε. ερευνητικών έργων. 

ζ) Μεριμνά για την καταγραφή σε ειδικό «βιβλίο διακί¬ 
νησης υλικού» των μη αναλώσιμων υλικών κάθε είδους, 
των οποίων η προμήθεια πραγματοποιείται σε βάρος 
των πιστώσεων του Ε.Λ.Κ.Ε.. 

η) Συντάσσει κάθε χρόνο κατά μήνα Φεβρουάριο, απο¬ 
λογισμό της οικονομικής διαχείρισης όλων των εξωτε¬ 
ρικά χρηματοδοτούμενων έργων του προηγούμενου 
έτους. Ο απολογισμός αυτός περιλαμβάνει, μεταξύ των 
άλλων, το σύνολο των εισροών και των νέων ερευνητι¬ 
κών έργων κατά πηγή εξωτερικής χρηματοδότησης και 
ανά Τμήμα, το σύνολο των ατόμων που απασχολήθηκαν 
σε ερευνητικά έργα κατά κατηγορία προσωπικού και 
κατά Τμήμα, και το σύνολο των δαπανών κατά κατηγορία 
δαπανών και κατά Τμήμα. 

Ειδικότερα ο Προϊστάμενος της Γραμματείας έχει τις 
ακόλουθες αρμοδιότητες και καθήκοντα: 

• Συντονισμός, έλεγχος και εποπτεία της ομαλής και 
εύρυθμης λειτουργίας της Γραμματείας του Ε.Λ.Κ.Ε.. Πα¬ 
ρακολούθηση και ιεράρχηση των αναγκών της Γραμμα¬ 
τείας, εντοπισμός των μεταβολών στο φόρτο εργασίας 
και εισήγηση στην Επιτροπή για την κατάλληλη αξιοποί¬ 
ηση και αναβάθμιση του προσωπικού. 

• Παρακολούθηση της επίτευξης των στόχων που τί¬ 
θενται από την Επιτροπή Εκπαίδευσης και Ερευνών ή/ 
και τη Συνέλευση του Τ.Ε.Ι.. 

• Υπογραφή για άνοιγμα πιστώσεων και άλλων συναλ¬ 
λαγών με τις Τράπεζες. 

• Υπογραφή οικονομικών απολογισμών προς τους 
χρηματοδότες και λοιπούς. 

• Έλεγχος της νομιμότητας κάθε ανάθεσης σύμβασης 
έργου, που συνάπτει ο Ε.Λ.Κ.Ε., εκτός αν ορίζεται δια¬ 
φορετικά από τον χρηματοδότη, καθώς και κάθε προ¬ 
κήρυξης για Συμβάσεις Εργασίας ορισμένου χρόνου ή 
έργου, παρακολούθηση των εσωτερικών διαδικασιών 
αξιολόγησης και επιλογής, εισήγηση στα αρμόδια όρ¬ 
γανα για τις αναγκαίες εγκρίσεις, υπογραφή των τελικών 
συμβάσεων σύμφωνα με την κοινή υπουργική απόφαση 
ΚΑ/679/1996. 

• Παρακολούθηση της τήρησης των κανόνων που τί¬ 
θενται από την κείμενη νομοθεσία και τις αποφάσεις 
της Επιτροπής, για τις αμοιβές και τις κρατήσεις επί των 
αμοιβών όσων συμμετέχουν στις δραστηριότητες που 
χρηματοδοτούνται μέσω του Ε.Λ.Κ.Ε.. 

• Παρακολούθηση της ορθής εκτέλεσης του προϋπο¬ 
λογισμού. Ενημέρωση του Προέδρου της Επιτροπής για 
τις ενδεχόμενες εκκρεμότητες ή υπερβάσεις. Εισηγήσεις 
για απαιτούμενες τροποποιήσεις του προϋπολογισμού. 
Κατάρτιση απολογισμού. 

• Παρακολούθηση του αποθεματικού του Ε.Λ.Κ.Ε.. 

• Χαρακτηρισμός και εξασφάλιση της έγκαιρης διανο¬ 
μής της εισερχόμενης αλληλογραφίας. 

• Υπογραφή όλης της αλληλογραφίας που αναφέρεται 
σε διαχειριστικά θέματα. 

Άρθρο 4: Κατηγορίες Έργων 

4.1 Έργα με βάση τη χρηματοδότηση 

Τα έργα που διαχειρίζεται η Επιτροπή διακρίνονται σε: 

• Εσωτερικώς χρηματοδοτούμενα έργα και 

• Εξωτερικώς χρηματοδοτούμενα έργα 

Ως εσωτερικώς χρηματοδοτούμενα εννοούνται τα 
έργα (ερευνητικά, αναπτυξιακά, επιμορφωτικά, έργα 
υπηρεσιών κλπ) των οποίων η χρηματοδότηση προέρχε¬ 
ται από τον προϋπολογισμό των διαθεσίμων πόρων του 
Ε.Λ.Κ.Ε.. Η Επιτροπή χρηματοδοτεί τα έργα αυτά βάσει 
των προϋποθέσεων και διαδικασιών που περιγράφονται 
στον παρόντα οδηγό (άρθρο 5). Στην περίπτωση αυτή η 
Επιτροπή έχει την επιστημονική εποπτεία και την οικο¬ 
νομική διαχείριση του ερευνητικού έργου. 

Ως εξωτερικώς χρηματοδοτούμενα εννοούνται τα 
έργα (ερευνητικά, αναπτυξιακά, επιμορφωτικά, έργα 
υπηρεσιών κλπ) των οποίων η χρηματοδότηση προέρχε¬ 
ται από κάθε άλλη πηγή (δημόσιου, ή ιδιωτικού φορέα), 
εκτός των διαθεσίμων πόρων του Ε.Λ.Κ.Ε.. Η Επιτροπή 
διαχειρίζεται τη χρηματοδότηση των έργων αυτών βάσει 
των προϋποθέσεων και διαδικασιών που περιγράφονται 
στον παρόντα οδηγό (Άρθρο 6). Στην περίπτωση αυτή 
ο φορέας χρηματοδότησης έχει και την εποπτεία του 
έργου. Η Επιτροπή ενημερώνεται από τον Επιστημονι¬ 
κό Υπεύθυνο του έργου (που έχει οριστεί με Απόφαση 
της Συνέλευσης του Ιδρύματος κατά την υποβολή της 
πρότασης) για την τήρηση των τυπικών υποχρεώσεων 
(υποβολή εκθέσεων για την εξέλιξη της υλοποίησης του 
φυσικού αντικειμένου του έργου, οικονομικών εκθέσεων 
κλπ) προς τον φορέα χρηματοδότησης. 

Αντίγραφα αυτών αποστέλλονται από τον Επιστημο¬ 
νικό Υπεύθυνο στον Ειδικό Λογαριασμό και τηρούνται 
στον φάκελο του έργου. 

Σε ειδικές περιπτώσεις ένα έργο μπορεί να είναι συγ- 
χρηματοδοτούμενο, τόσο από τον προϋπολογισμό των 


διαθεσίμων πόρων του Ε.Λ.Κ.Ε., όσο και από προϋπολογι¬ 
σμούς άλλων φορέων, (π.χ. Δύο ή περισσότερα ιδρύματα 
χρηματοδοτούν ένα κοινού ενδιαφέροντος έργο). 

4.2 Έργα με βάση τη φύση τους 

Επιπλέον με βάση τη φύση τους τα έργα διακρίνονται 
σε: 

ΕΡΕΥΝΗΤΙΚΑ ΚΑΙ ΑΝΑΠΤΥΞΙΑΚΑ ΕΡΓΑ: Χρηματοδοτού¬ 
μενο ερευνητικό έργο νοείται κάθε σχεδιασμένη πρω¬ 
τότυπη επιστημονική δραστηριότητα με καθορισμένο 
αντικείμενο, στόχους, χρονοδιάγραμμα, μεθοδολογία, 
κόστος, πόρους και παραδοτέα. 

Η δραστηριότητα ενός αναπτυξιακού ή τεχνολογικού 
έργου αναφέρεται στην ανάπτυξη νέων τεχνολογικών 
μεθόδων, υπηρεσιών και προϊόντων ή τη βελτίωση υπαρ¬ 
χόντων καθώς επίσης και αναπτυξιακών έργων Τμημά¬ 
των, Υπηρεσιών και γενικότερα κάθε είδους δραστηρι¬ 
ότητας του Ιδρύματος. 

ΜΕΛΕΤΕΣ: Πρόκειται για μελέτες που έχουν στόχο την 
βελτίωση των υποδομών και των υπηρεσιών του Τ.Ε.Ι., ή 
την υλοποίηση στόχων της Επιτροπής. Οι μελέτες αυτές 
μπορεί να προτείνονται από την Επιτροπή, το Συμβούλιο 
ή την Γενική Συνέλευση του Ιδρύματος. Σε κάθε περί¬ 
πτωση πρέπει νατεκμηριώνεται πλήρως η σκοπιμότητα 
της μελέτης. 

ΠΡΟΓΡΑΜΜΑΤΑ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ: Πρό¬ 
κειται για προγράμματα που έχουν στόχο την παροχή 
εκπαίδευσης και κατάρτισης και απευθύνονται τόσο 
στην κοινότητατουΤ.Ε.Ι. Δυτικής Μακεδονίας (φοιτητές, 
μέλη Ε.Π., Δ.Π., Ε.Τ.Ε.Π.), όσο και σε άτομα ή ενώσεις εκτός 
Ιδρύματος για τις οποίες κρίνεται αναγκαία η επιμόρφω¬ 
σή τους σε κάποιο επιστημονικό πεδίο. 

ΣΥΝΕΔΡΙΑ / ΕΚΔΗΛΩΣΕΙΣ: Πρόκειται για τη διοργά¬ 
νωση συνεδρίων, συμποσίων, ημερίδων εργασίας και 
εκδηλώσεων οι οποίες οργανώνονται σε κάποιο από τα 
επιστημονικά πεδία που σχετίζονται με ταΤμήματα του 
Τ.Ε.Ι. Δυτικής Μακεδονίας ή της γενικότερης επιστημο¬ 
νικής κοινότητας. 

ΠΑΡΟΧΗ ΥΠΗΡΕΣΙΩΝ ΠΡΟΣΤΡΙΤΟΥΣ: Παροχή Επιστη¬ 
μονικών και Τεχνολογικών Υπηρεσιών προς τρίτους εί¬ 
ναι η εκπόνηση ειδικών μελετών και γνωμοδοτήσεων, 
η εκτέλεση δοκιμών, μετρήσεων, εργαστηριακών εξε¬ 
τάσεων, αναλύσεων, η παροχή εξειδικευμένων επιστη¬ 
μονικών συμβουλών και η σύνταξη προδιαγραφών. Η 
Επιτροπή διαχειρίζεται τη χρηματοδότηση βάσει των 
προϋποθέσεων και διαδικασιών που περιγράφονται 
στον παρόντα οδηγό (κεφάλαιο 5). Επιπλέον ζητήματα 
που σχετίζονται με την απασχόληση προσωπικού και τη 
χρήση χώρων του Τ.Ε.Ι. αναφέρονται στο παράρτημα Δ. 

Σε οποιαδήποτε από τις παραπάνω κατηγορίες έργων 
θα πρέπει: 

• Το έργο ή η παρεχόμενη υπηρεσία να παρουσιάζει 
επιστημονικό ενδιαφέρον και να προάγει την επιστήμη 
ή την τεχνολογία στην πράξη ή/και την ανάπτυξη του 
Ιδρύματος. 

• Το έργο ή η παρεχόμενη υπηρεσία να μην έχει ως 
βασικό σκοπό το κέρδος και 

• Να μην παρακωλύονται ή δυσχεραίνονται οι εκπαι¬ 
δευτικές και ερευνητικές δραστηριότητες του εργαστη¬ 
ρίου, του τομέα, του τμήματος ή του Ιδρύματος κατά 
περίπτωση. 

Άρθρο 5: Διαδικασίες Σύνταξης, 

Υποβολής και Αξιολόγησης, για την Επιλογή 
και Χρηματοδότηση Προγραμμάτων 

α) Η Επιτροπή, παίρνοντας υπόψη τη γενικότερη ερευ¬ 
νητική πολιτική του Τ.Ε.Ι. και την ανάγκη διασφάλισης 
όρων ισόρροπης ανάπτυξης της ερευνητικής δραστη¬ 
ριότητας του Τ.Ε.Ι. για το σύνολο των Τμημάτων του, 
καθώς και για όλες τις μορφές επιστημονικής έρευνας, 
προκηρύσσει μια φορά το χρόνο τη χρηματοδότηση 
ερευνητικών έργων με συγκεκριμένους στόχους. 

β) Η Επιτροπή μπορεί να χρηματοδοτεί ερευνητικά 
προγράμματα από τα διαθέσιμα κεφάλαια του Ειδικού 
Λογαριασμού (άρθρο 4 παρ. 6 εδ. δ της κοινής υπουρ¬ 
γικής απόφασης ΚΑ/679/22.8.1996). Η χρηματοδότηση 
γίνεται μετά από προκήρυξη των προγραμμάτων και 
αξιολόγηση σύμφωνα με τα διεθνή δεδομένα. Οι προ¬ 
κηρύξεις γνωστοποιούνται, μέσω των Τμημάτων, σε όλο 
το επιστημονικό προσωπικό του Τ.Ε.Ι., προκειμένου να 
υποβληθούν προτάσεις. 

5.1 Διαδικασία Υποβολής 

1. Προτάσεις με εξωιδρυματική χρηματοδότηση: 

α) Κρατικοί φορείς, δημόσιοι και διεθνείς οργανισμοί 
αξιολογούν οι ίδιοι τις προτάσεις ερευνητικών, τεχνολο¬ 
γικών, εκπαιδευτικών και επιμορφωτικών έργων, προ¬ 
σφοράς σχετικών υπηρεσιών ή δραστηριοτήτων, που 
διεκδικούν χρηματοδότηση από αυτές τις εξωιδρυμα- 
τικές πηγές (άρθρο 1 παρ. 3α και γ του παρόντος). 

β) Οι προτάσεις για την παροχή υπηρεσιών ή ανάπτυ¬ 
ξη δραστηριοτήτων που χρηματοδοτούνται από τους 
ιδιωτικούς φορείς (άρθρο 1 παρ. 3β του παρόντος) αξι¬ 
ολογούνται από την Επιτροπή. 

γ) Και στις δύο ως άνω περιπτώσεις το Τμή μα αποφαί- 
νεται μόνο για την παρακώλυση ή μη του εκπαιδευτικού 
του έργου από την εκτέλεση οποιοσδήποτε χρηματοδο¬ 
τούμενου έργου. Ενδεχόμενη αρνητική απόφαση του 
Τμήματος πρέπει να είναι τεκμηριωμένη και μπορεί να 
εξετάζεται από άλλα υπερκείμενα συλλογικά όργανα. 

2. Προτάσεις με χρηματοδότηση από πηγές του ιδρύ¬ 
ματος (άρθρο 1 παρ. 3δ του παρόντος) υποβάλλονται 
από: 

α) Την Κεντρική Διοίκηση του Ιδρύματος. 

β) Τις Σχολές ή και τα Τμήματα του Τ.Ε.Ι. Δυτικής Μα¬ 
κεδονίας. 

γ) Εργαστήρια του Τ.Ε.Ι., με ή χωρίς τη συνεργασία 
εξωτερικών ερευνητικών ιδρυμάτων ή παραγωγικών 
φορέων, δημοσίων ή ιδιωτικών, της ημεδαπής ή της 
αλλοδαπής. 

δ) Ομάδες ή μεμονωμένους ερευνητές, μέλη του Τ.Ε.Ι. 
Δυτικής Μακεδονίας. 

ε) Μικτές ομάδες ερευνητών αποτελούμενες από μέλη 
τουΤ.Ε.Ι. Δυτικής Μακεδονίας, από ερευνητές - μέλη άλ¬ 
λων Τ.Ε.Ι ή Πανεπιστημίων και λοιπών ερευνητικών ιδρυ¬ 
μάτων, οργανισμών, Ν.Π.Ι.Δ., βιομηχανιών της χώρας ή 
και της αλλοδαπής. 

Η χρηματοδότηση γίνεται μετά από προκήρυξη των 
προγραμμάτων και αξιολόγηση σύμφωνα με τα διεθνή 
δεδομένα. Συγκεκριμένα: 

• Προτάσεις έργων γενικού ενδιαφέροντος προκει¬ 
μένου να χρηματοδοτηθούν από την κατηγορία αυτή 
πρέπει: 


ί. Να περιλαμβάνουν τα ουσιώδη στοιχεία του έρ¬ 
γου (π.χ. αντικείμενο, χρονοδιάγραμμα, Επιστημονικό 
Υπεύθυνο, προϋπολογισμό δαπάνης, ομάδα εργασίας 
και αναμενόμενο ή παραδοτέο αποτέλεσμα). 

ϋ. Να συνοδεύονται από έκθεση σκοπιμότητας που 
συντάσσεται από τον επιστημονικό υπεύθυνο του έργου. 

Μί. Να έχουν τη σύμφωνη γνώμη της Συνέλευσης του 
Τ.Ε.Ι.. 

• Προτάσεις ερευνητικών, εκπαιδευτικών, επιμορφωτι¬ 
κών, αναπτυξιακών και λοιπών έργων και σχετικών υπη¬ 
ρεσιών ή δραστηριοτήτων, οι οποίες είναι υποψήφιες να 
χρηματοδοτηθούν από την κατηγορία αυτή, υποβάλλο¬ 
νται δια του Τμήματος στο οποίο ανήκει ο υπεύθυνος του 
προγράμματος και πρέπει: 

ί. Να συνοδεύονται από την έγκριση του οικείου Τομέα 
ή Τμήματος (όπου δεν υπάρχουν Τομείς) με την οποία 
θα βεβαιώνεται ότι η υλοποίηση της πρότασης δεν δη¬ 
μιουργεί προβλήματα στην όλη λειτουργία του Τομέα ή 
του Τμήματος. 

ϋ. Να συνοδεύονται από υπεύθυνη δήλωση του Επι¬ 
στημονικού Υπευθύνου (Ε.Υ.) ότι το προτεινόμενο έργο 
δεν έχει χρηματοδοτηθεί ή δεν χρηματοδοτείται από 
άλλη πηγή. 

Μί. Να πληρούν τα τυπικά κριτήρια και τις προϋποθέ¬ 
σεις που θέτει η σχετική προκήρυξη της Επιτροπής, όπως 
είναι τα ουσιώδη στοιχεία του έργου (π.χ. τον σκοπό της 
έρευνας, τα μέσα που θα χρησιμοποιηθούν, τη μεθοδο¬ 
λογία, το χρονοδιάγραμμα του έργου, την περιγραφή 
της κατάστασης στην οποία βρίσκεται το θέμα που προ- 
τείνεται για έρευνα (ανακοινώσεις, βιβλιογραφία κ.λπ.), 
τον Επιστημονικό Υπεύθυνο, την ομάδα εργασίας καθώς 
και την εμπειρία τους, τη σπουδαιότητα του προτεινόμε- 
νου ερευνητικού προγράμματος, την επιστημονική και 
πρακτική προσφορά του, τα αναμενόμενα ή παραδοτέα 
αποτελέσματα, τη δυνατότητα αξιοποίησής τους καθώς 
και αναλυτικό προϋπολογισμό δαπανών). Αλλαγή μελών 
της ερευνητικής ομάδας ανακοινώνεται στην Επιτροπή 
Εκπαίδευσης και Ερευνών και εγκρίνεται από αυτή. Σε 
περίπτωση αλλαγής μελών της ερευνητικής ομάδας που 
προβλέπονται ονομαστικά στην αρχική πρόταση του 
Επιστημονικού Υπευθύνου, απαιτείται αιτιολογημένη 
εισήγηση του Επιστημονικού Υπευθύνου και έγκριση της 
Επιτροπής ή και του φορέα χρηματοδότησης, αν υπάρχει 
τέτοια συμβατική υποχρέωση. 

ίν. Να αξιολογηθούν θετικά από κριτές - ειδικούς επι¬ 
στήμονες - που ορίζονται από την Επιτροπή. 

ν. Να εγκριθούν από την Επιτροπή. 

5.2 Προϋπολογισμός Έργων 

Σε κάθε περίπτωση στο προϋπολογισμό της πρότασης 
πρέπει να αναφέρονται: 

• Η αμοιβή των μελών Ε.Π. και άλλων κατηγοριών προ¬ 
σωπικού τουΤ.Ε.Ι. Δυτικής Μακεδονίας εφόσον συμμε¬ 
τέχουν και αμείβονται από το έργο. 

• Η αμοιβή των υπαλλήλων άλλων Οργανισμών και 
Υπηρεσιών. 

• Η αμοιβή του πρόσθετου επιστημονικού και βοηθη¬ 
τικού - τεχνικού προσωπικού που δεν ανήκει στο προ¬ 
σωπικό του Τ.Ε.Ι. και προσλαμβάνεται για την εκτέλεση 
του συγκεκριμένου έργου. Η Επιτροπή Εκπαίδευσης και 

Ερευνών μετά από εισήγηση της Επιστημονικής Επιτρο¬ 
πής του έργου εγκρίνει την πρόσληψη του προσωπικού 
αυτού και το ύψος της αμοιβήςτου.Τις σχετικές συμβά¬ 
σεις υπογράφει ο Πρόεδρος της Επιτροπής Εκπαίδευσης 
και Ερευνών. 

• Οι δαπάνες για εργοδοτικές εισφορές και άλλες επι¬ 
βαρύνσεις που προβλέπονται από την ισχύουσα νομο¬ 
θεσία για τις συμβάσεις εργασίας. 

• Η οικονομική ενίσχυση των φοιτητών που τυχόν απα¬ 
σχολούνται στα πλαίσια του προγράμματος. 

• Οι δαπάνες για μετακινήσεις των μελών της ερευνη¬ 
τικής ομάδας στο εσωτερικό και στο εξωτερικό. 

• Οι δαπάνες για την προμήθεια εξοπλισμού, αναλωσί¬ 
μων και για την εκτέλεση εργασιών που είναι αναγκαίες 
για την ολοκλήρωση του έργου. 

• Οι δαπάνες για την κατοχύρωση και τη διάδοση των 
αποτελεσμάτων της έρευνας. 

• Λοιπές δαπάνες (π.χ. για μισθώσεις ακινήτων, μετα¬ 
φορικών μέσων και εξοπλισμού, χρόνου υπολογιστών), 
αναγκαίες για την εκτέλεση του χρηματοδοτούμενου 
έργου. 

• Το ποσοστό παρακράτησης επί του συνολικού 
προϋπολογισμού του έργου υπέρ Ε.Λ.Κ.Ε. σύμφωνα με 
το άρθρο 7 παρ. 2 της κοινής υπουργικής απόφασης 
ΚΑ/679/22.8.1996. 

• Φορολογικές επιβαρύνσεις επί των εσόδων του Λο¬ 
γαριασμού. 

5.3 Διαδικασία Αξιολόγησης, Ερευνητικών, Εκπαιδευτι¬ 
κών, Τεχνολογικών και Επιμορφωτικών Προγραμμάτων 

Αξιολόγηση γίνεται όταν: 

α. Διαπιστώνεται ότι όντως πρόκειται περί προγράμ¬ 
ματος έρευνας ή επιμόρφωσης. 

β. Τεκμηριώνεται η δυνατότητα εκπόνησης του προ¬ 
γράμματος. 

γ. Έχει την έγκριση της Γενικής Συνέλευσης του Τρήμα¬ 
τος ή γενικότερα του Ιδρύματος στο οποίο πρόκειται να 
γίνει η έρευνα, κατά προτεραιότητα και κατά περίπτωση 
που αφορά αποκλειστικά το τυπικό μέρος της ενημέρω¬ 
σης και γνωστοποίησης των χώρων / εργαστηρίων που 
θα χρησιμοποιηθούν για αυτό το σκοπό. 

Η αξιολόγηση των προτάσεων έργων γίνεται από 
Επιτροπές Αξιολόγησης (Ε.Α.) που ορίζονται κατά πε¬ 
ρίπτωση από την Επιτροπή. Θα αξιολογούνται μόνο οι 
προτάσεις που εμπίπτουν στη θεματική ενότητα - προ¬ 
διαγραφές κάθε προκήρυξης. Ως μέλη των Ε.Α. ορίζονται 
επιστήμονες αναγνωρισμένου κύρους στο ερευνητικό 
πεδίο στο οποίο εντάσσονται οι προτάσεις. Ως πρόεδροι 
των Ε.Α. ορίζονται υποχρεωτικά μέλη Ε.Π. του Τ.Ε.Ι., τα 
οποία κατά προτεραιότητα θα ανήκουν στις βαθμίδες 
του Καθηγητή και του Αναπληρωτή Καθηγητή. Τα μέλη 
των Ε.Α. δικαιούνται αμοιβής, το ύψος της οποίας ορί¬ 
ζεται κατά περίπτωση από την Επιτροπή. Οι δαπάνες 
βαρύνουν τον Ειδικό Λογαριασμό. 

Τα κριτήρια για την αξιολόγηση των προτάσεων είναι: 

• Ερευνητικό κύρος του Επιστημονικού Υπευθύνου 
(Ε.Υ.) του έργου και των μελών της ερευνητικής ομάδας 
στο συγκεκριμένο ή σε συναφές αντικείμενο, πρόσφα¬ 
τες κυρίως δημοσιεύσεις κυρίως σε διεθνή ερευνητικά 
περιοδικά και ανακοινώσεις σε συνέδρια με κριτές. 


• Επιστημονική επάρκεια του προτεινόμενου έργου. 

• Πρωτοτυπία και σημαντικότητα της πρότασης ως 
προς το θέμα και την προσέγγιση του. 

• Συμβολή των αναμενόμενων αποτελεσμάτων στην 
επίλυση πρακτικών προβλημάτων καθώς και η σχέση 
τους με ευρύτερα οικονομικά, κοινωνικά και εθνικά ζη¬ 
τήματα. 

• Εφικτότητα της πρότασης με βάση την ανασκόπηση, 
τη μέθοδο, το χρονοδιάγραμμα, την υπάρχουσα υλικο- 
τεχνική υποδομή, τον προϋπολογισμό της και τα προ- 
τεινόμενα παραδοτέα. 

Οι συντελεστές βαρύτητας των επιμέρους κριτηρίων 
ορίζονται από την Επιτροπή κατά περίπτωση και αναφέ- 
ρονται ρητά στην αντίστοιχη προκήρυξη. 

Η Επιτροπή Εκπαίδευσης και Ερευνών δύναται να 
αναθέσει μελέτες για την εξυπηρέτηση των σκοπών 
της, η χρηματοδότηση των οποίων εντάσσεται στα λει¬ 
τουργικά της έξοδα, σύμφωνα με τη διάταξη του άρ¬ 
θρου 5 παρ. 6 εδ. ζ της κοινής υπουργικής απόφασης 
Κ.Α./697/22.8.1996. 

5.4 Διαχείριση Χρηματοδοτούμενων Έργων από Εξω¬ 
τερικές Πηγές 

α) Περίληψη της πρότασης προς εξωτερικούς φορείς 
υποβάλλεται και στη Γραμματεία της Επιτροπής για ενη¬ 
μέρωσή της. 

β) Εάν η χρηματοδότηση εγκριθεί η Επιτροπή αναλαμ¬ 
βάνει τη διοικητική και οικονομική διαχείριση του προ¬ 
γράμματος. Η Επιτροπή μπορεί να αρνηθεί να αναλάβει 
τη διαχείριση προγράμματος, του οποίου το περιεχόμενο 
ή οι σκοποί δεν είναι σύμφωνοι με τις γενικές αρχές και 
την πολιτική του Ιδρύματος. 

γ) Η ανάληψη της διαχείρισης από την Επιτροπή γίνεται 
μετά από σχετική απόφασή της και την υπογραφή του 
πρωτοτύπου της σχετικής σύμβασης από τον Πρόεδρό 
της ή, αν χρειάζεται, από μέρους των αρμοδίων οργάνων 
Διοίκησης τουΤ.Ε.Ι.. Σε ξεχωριστό έντυπο που υποβάλλε¬ 
ται μαζί με τη σύμβαση, αναφέρονται ρητά οι δεσμεύσεις 
που ο Επιστημονικός Υπεύθυνος προτείνει αναφορικά 
με τον τρόπο κάλυψης της εθνικής συμμετοχής (για τα 
προγράμματα που απαιτείται εθνική συμμετοχή). 

5.5 Αποδοχή και Σύμβαση 

Η επιλογή των προτάσεων που τελικά θα χρηματοδο¬ 
τηθούν από τον Λογαριασμό γίνεται από την Επιτροπή 
με βάση: 

• Την αναλυτική και την τελική βαθμολογία των προ¬ 
τάσεων από την Επιτροπή Αξιολόγησης. 

• Τις προτεραιότητες που έχει θέσει η Επιτροπή για το 
συγκεκριμένο πρόγραμμα εσωτερικής χρηματοδότησης. 

• Το συνολικό διαθέσιμο ύψος χρηματοδότησης. 

Η Επιτροπή χρηματοδοτεί μόνο ένα έργο ανά μέλος 
Ε.Π. ως Επιστημονικού Υπεύθυνου. Δεν θα υπάρξει νέα 
χρηματοδότηση εάν το προηγούμενο έργο του μέλους 
Ε.Π. δεν έχει λήξει και δεν έχει γίνει αποδοχή του επιστη¬ 
μονικού και οικονομικού απολογισμού. 

Για τις προτάσεις εκείνες που η Επιτροπή αποφάσισε 
να γίνουν δεκτές αλλά με συγκεκριμένες αλλαγές (πε¬ 
ρίπτωση β) καλείται ο κύριος ερευνητής του έργου και 
σε συνεργασία με ένα μέλος της Επιτροπής κατά περί¬ 
πτωση, συζητούν τις αλλαγές και εφόσον ο κύριος ερευ- 

νητής συμφωνήσει ή από κοινού έλθουν σε συμφωνία, 
επανέρχεται το έργο στην Επιτροπή για την αποδοχή 
του άνευ όρων. 

Οι κύριοι ερευνητές των προγραμμάτων που έχουν 
εγκριθεί καλούνται από τη Γραμματεία του Ε.Λ.Κ.Ε. και 
υπογράφουν την προβλεπόμενη σύμβαση και υλοποι¬ 
ούν το έργο με τις διαδικασίες οικονομικής διαχείρισης 
των προγραμμάτων όπως αυτές περιγράφονται στο 
Κεφάλαιο 5 του παρόντος Οδηγού: Διαδικασίες Οικο¬ 
νομικής Διαχείρισης και Λογιστικής Παρακολούθησης 
Έργων και άλλων Δραστηριοτήτων». 

5.6 Οικονομικές Επιβαρύνσεις Έργων 

Ο συνολικός προϋπολογισμός κάθε έργου επιβαρύνε¬ 
ται γενικά με παρακράτηση υπέρ του Ειδικού Λογαρια¬ 
σμού με ποσοστό 10% (παρακράτηση που προβλέπεται 
στο άρθρο 7 παρ. 2 της κοινής υπουργικής απόφασης 
ΚΑ/679/22.8.Ί996). Στις περιπτώσεις που σε συγκεκρι¬ 
μένο πρόγραμμα προβλέπεται διαφορετικό ποσοστό 
του παραπάνω καθορισθέντος, ισχύει το διαφορετικό 
ποσοστό. Γενικώς ο Ειδικός Λογαριασμός δεν διαχειρί¬ 
ζεται έργα στα οποία δεν προβλέπεται παρακράτηση 
υπέρ αυτού από τον φορέα χρηματοδότησης ενώ, μείω¬ 
ση του ποσοστού παρακράτησης δύναται να γίνει μόνον 
κατόπιν υποβολής σχετικού και πλήρως αιτιολογημένου 
αιτήματος από τον Επιστημονικό Υπεύθυνο και απόφαση 
του Επταμελούς Οργάνου ή σε περίπτωση μη σύστασής 
του με απόφαση της Επιτροπής. 

Σε περίπτωση που καταβάλλεται Φ.Π.Α., ο οποίος δεν 
θεωρείται επιλέξιμη δαπάνη, αυτή θα πρέπει να καλύπτε¬ 
ται από το πλέον του 10% υπέρ Ε.Λ.Κ.Ε. ποσοστού των 
Γενικών Εξόδων ή από άλλους πόρους που θα θέσει στην 
διάθεση του Ε.Λ.Κ.Ε. ο Υπεύθυνος του Έργου. 

Τα ποσά που προκύπτουν από το παραπάνω ποσοστό 
παρακράτησης, πρέπει να περιλαμβάνονται στον προϋ¬ 
πολογισμό των έργων. 

Απαλλάσσονται από κάθε παρακράτηση: 

1. Έργα που χρηματοδοτούνται εξ ολοκλήρου από τον 
Λογαριασμό βάσει του ετήσιου προϋπολογισμού του. 

2. Έργα που αφορούν αποκλειστικά και μόνο στην αγο¬ 
ρά επιστημονικών οργάνων, ύστερα από σχετική κατά 
περίπτωση απόφαση της Επιτροπής. 

Σε περίπτωση έργου όπου προβλέπεται ίδια συμμετο¬ 
χή, ο Υπεύθυνος του Έργου οφείλει να προτείνει τρόπους 
κάλυψης της ιδίας συμμετοχής. Ως γενικός κανόνας ο 
Ε.Λ.Κ.Ε. δεν συμμετέχει σε προγράμματα όπου την ίδια 
συμμετοχή θα κληθεί να την καταβάλλει ο Ε.Λ.Κ.Ε.. Αυτό 
μπορεί να γίνει μόνο κατόπιν της έγκρισης της συμμετο¬ 
χής από την Επιτροπή Ερευνών. 

Η Επιτροπή Ερευνών δεν αναλαμβάνει ερευνητικά ή 
εκπαιδευτικά έργα, που δεσμεύουν το Ίδρυμα με οικονο¬ 
μικές υποχρεώσεις οριστικής επιβάρυνσης του τακτικού 
προϋπολογισμού του Ιδρύματος ή του Π.Δ.Ε. Εξαιρέσεις 
στον κανόνα αυτόν είναι δυνατό να γίνουν μετά από από¬ 
φαση της Συγκλήτου κατόπιν προτάσεως της Επιτροπής 
Ερευνών. Η Επιτροπή Ερευνών δέχεται την αναλογική 
συνεισφορά του Ιδρύματος στα έξοδα των ως άνω έργων 
από χρήση και απόσβεση των εγκαταστάσεων και του 
εξοπλισμού και από το κόστος εργασίας του συμμετέ- 
χοντος στις δραστηριότητες προσωπικού. 


5.7 Επιστημονικός Υπεύθυνος Έργου 

Επιστημονικοί υπεύθυνοι έργων είναι μέλη Ε.Π. ή μέλη 

Ε.ΔΙ.Π. του Ιδρύματος. Ο Επιστημονικός Υπεύθυνος εί¬ 
ναι ο αποκλειστικός εντολέας όλων των δαπανών και 
είναι εξ' ολοκλήρου υπεύθυνος τόσο απέναντι στοΤ.Ε.Ι. 
όσο και απέναντι στο φορέα χρηματοδότησης για την 
τήρηση των συμβατικών υποχρεώσεων και για την επι¬ 
στημονική αρτιότητα του εκτελούμενου έργου. Τυχόν 
καταλογισμός σε βάρος του έργου, προερχόμενος από 
μη συμμόρφωση του Επιστημονικού Υπευθύνου στα 
ανωτέρω βαρύνει αποκλειστικά τον ίδιο. 

Ο Επιστημονικός Υπεύθυνος έχει τις ακόλουθες αρ¬ 
μοδιότητες: 

ί. Είναι Πρόεδρος της Επιστημονικής Επιτροπής και 
καθορίζει τις συνεδριάσεις, προεδρεύει αυτών και κα¬ 
ταρτίζει την ημερήσια διάταξη. 

ίί. Είναι υπεύθυνος για την πρόοδο του έργου, την 
παρακολούθηση της πορείας του προϋπολογισμού του 
έργου και την επιλεξιμότητα των πάσης φύσεως δαπα¬ 
νών, καθώς και για τη σύνταξη των τριμηνιαίων δελτίων 
δαπανών και των εκθέσεων πορείας του έργου. 

ίίί. Είναι υπεύθυνος για την ανάθεση συγκεκριμένων 
αρμοδιοτήτων στο προσωπικό του έργου, παρακολουθεί 
και ελέγχει τις εργασίες του έτσι, ώστε να ολοκληρωθεί 
το έργο μέσα στα προδιαγραμμένα από τη σύμβαση 
πλαίσια. 

ίν. Προτείνει τις αναγκαίες τροποποιήσεις του προϋ¬ 
πολογισμού του έργου. 

ν. Εγκρίνει δαπάνες για ποσά μέχρι 5.000,00 ευρώ. 

νί. Εγκρίνει προμήθειες ή εκτέλεση έργων ή μίσθωση 
ακινήτων, μεταφορικών μέσων και εξοπλισμού για ποσά 
μέχρι 5.000,00 ευρώ μετά από σχετική έρευνα της αγο¬ 
ράς και χωρίς πρόχειρο μειοδοτικό διαγωνισμό. 

νϋ. Παραλαμβάνει υλικά και εργασίες μέχρι του ποσού 
5.000,00 ευρώ. 

νίϋ. Υπογράφει όλες τις εντολές πληρωμών για κάθε 
είδους δαπάνη, εφόσον έχουν τηρηθεί οι διαδικασίες 
εγκρίσεων που προβλέπονται στον παρόντα Κανονισμό. 

Αντιστοίχως, η Επιτροπή Εκπαίδευσης και Ερευνών εί¬ 
ναι υπεύθυνη για τη γραμματειακή, νομική, λογιστική και 
διαχειριστική διεκπεραίωση και υποστήριξη του έργου. 
Σε περίπτωση απουσίας του Επιστημονικού Υπευθύνου 
μπορεί να ορίζεται με δήλωση του ως αναπληρωτής του 
ένα από τα μέλη της ερευνητικής ομάδας. Σε περίπτω¬ 
ση αποχώρησης του Επιστημονικού Υπευθύνου από το 
Τ.Ε.Ι. ή αδυναμίας του για συνέχιση του έργου δύναται να 
ορισθεί αντικαταστάτης με δήλωση του Επιστημονικού 
Υπευθύνου και των υπολοίπων μελών της ερευνητικής 
ομάδας και έγκριση του Φορέα Χρηματοδότησης, εκτός 
αν άλλως προβλέπει η σύμβαση. 

5.8 Επιστημονική Επιτροπή 

Συγκρότηση - Σύνθεση Επιστημονικής Επιτροπής έρ¬ 
γου 

Για κάθε έργο συγκροτείται Επιστημονική Επιτροπή, 
που ορίζεται με απόφαση της Επιτροπής και αποτελείται 
από τρία (3) μέλη: 

α) Τον Επιστημονικό Υπεύθυνο του έργου, ως πρόε¬ 
δρο. 

β) Έναν (1) ειδικό συνεργάτη, ως μέλος και 

γ) Έναν (1) ειδικό συνεργάτη, ως μέλος, που μπορεί να 
είναι και Γραμματέας της Επιτροπής. 

Αρμοδιότητες της Επιστημονικής Επιτροπής 

Οι αρμοδιότητες της Επιστημονικής Επιτροπής είναι: 

α. Η ανταλλαγή απόψεων μεταξύ των μελών και η προ¬ 
ώθηση ενεργειών για την υλοποίηση του έργου. Επίσης 
τα μέλη της Επιστημονικής Επιτροπής αναλαμβάνουν 
πρωτοβουλίες για την προώθηση του έργου και εκτε- 
λούν συγκεκριμένες εργασίες. Είναι δυνατόν, επίσης, να 
λαμβάνουν μέρος σε ομάδες εργασίας ή επιτροπές για 
τη διεκπεραίωση συγκεκριμένων ενεργειών του έργου. 

β. Η παρακολούθηση της πορείας εκτέλεσης του προ¬ 
ϋπολογισμού του έργου μέσα από τα μηνιαία και τρι¬ 
μηνιαία δελτία δαπανών και από τις εκθέσεις πορείας 
των έργων αυτών, καθώς και η πραγματοποίηση των 
αναγκαίων τροποποιήσεων αυτού. 

γ. Η ενημέρωση της Επιτροπής για την πορεία εκτέ¬ 
λεσης του έργου. 

δ. Η εισήγηση προς την Επιτροπή για έγκριση προμη¬ 
θειών ή εκτέλεσης έργων ή μίσθωσης ακινήτων, μετα¬ 
φορικών μέσων και εξοπλισμού για ποσά από 5.000,00 
ευρώ και πάνω με τη διαδικασία του πρόχειρου μειοδο¬ 
τικού διαγωνισμού. 

ε. Η εισήγηση προς την Επιτροπή για έγκριση προμη¬ 
θειών ή εκτέλεσης έργων ή μίσθωσης ακινήτων, μετα¬ 
φορικών μέσων και εξοπλισμού με τακτικό διαγωνισμό 
και δημοσίευση σύμφωνα με τα όρια που προβλέπονται 
από την εθνική και την κοινοτική νομοθεσία. 

στ. Η εισήγηση στα πλαίσια του προϋπολογισμού 
του έργου προς την Επιτροπή για έγκριση πρόσληψης 
προσωπικού με σύμβαση εργασίας ορισμένου χρόνου 
ή έργου. 

5.9 Πραγματοποίηση Δαπανών 

Οι προβλεπόμενες στον προϋπολογισμό δαπάνες 
του έργου πραγματοποιούνται σύμφωνα με το άρθρο 
7 της ΚΑ 679/1996 κοινής υπουργικής απόφασης και 
τις διατάξεις του παρόντος Οδηγού Χρηματοδότησης 
και Διαχείρισης με εντολή του Επιστημονικού Υπευθύ¬ 
νου ή σχετική απόφαση της Επιτροπής και προϋποθέ¬ 
τει: ί) τη ρητή πρόβλεψή της στον προϋπολογισμό του 
έργου, ϋ) την ύπαρξη επαρκούς χρηματοδότησης και 
ίϋ) τη σύναψη της σχετικής σύμβασης όπου αυτό κρίνε- 
ται αναγκαίο. Σε περίπτωση μεταφοράς δαπανών από 
μία κατηγορία του αρχικού προϋπολογισμού σε άλλη 
απαιτείται αιτιολογημένη πρόταση του Επιστημονικού 
Υπεύθυνου και έγκριση του Επταμελούς Οργάνου. Αν ο 
Φορέας Χρηματοδότησης απαιτεί να υπάρχει προηγού¬ 
μενη έγκρισή του για τη μεταφορά δαπανών, ο Επιστη¬ 
μονικός Υπεύθυνος του προγράμματος έχει την ευθύνη 
της λήψης και υποβολής της έγκρισης στην Επιτροπή. 

5.10 Κόστος Χρήσης Εγκαταστάσεων 

ΤοΤ.Ε.Ι. Δυτικής Μακεδονίας διαμορφώνει μέσω των 
υπηρεσιών του το κόστος χρήσης των εγκαταστάσεών 
του.Τα έργα, τα οποία αφορούν σε παροχή υπηρεσιών, 
με τα οποία γίνεται εκτεταμένη χρήση του εργαστηρι¬ 
ακού εξοπλισμού, θα πρέπει να επιβαρύνονται με το 
κόστος χρήσης του εξοπλισμού αυτού. Το κόστος θα 
καθορίζεται με εισήγηση του Διευθυντή του αντιστοίχου 
Εργαστηρίου και απόφαση της Επιτροπής Ερευνών και 


θα πιστώνεται υπέρ του ΕΛΚΕ, πέραν των γενικών εξό¬ 
δων. Το κόστος αυτό, ως ποσοστό του προϋπολογισμού 
του έργου θα πρέπει να είναι ανάλογο της χρήσης του 
εξοπλισμού του Ιδρύματος που θα χρησιμοποιηθεί για 
την εκτέλεση.Τα έσοδα,τα οποία προκύπτουν κατ'αυτόν 
τον τρόπο, διατίθενται υπέρ του Ειδικού Λογαριασμού 
Κονδυλίων Έρευνας. 

5.11 Απολογισμός και Αποτίμηση 

Υποχρέωση της ερευνητικής ομάδας είναι η υποβολή 
μία ή δύο φορές το έτος, μέσω του κύριου ερευνητή, 
εκθέσεων που να συνοψίζουν τα κυριότερα σημεία της 
επιστημονικής προόδου του έργου. Η έκθεση αυτή θα 
μελετάται από την Επιτροπή ή θα τίθεται υπόψη της Επι¬ 
τροπής Παρακολούθησης του Έργου η οποία θα διατυ¬ 
πώνει τη γνώμη της γραπτώς προς την Επιτροπή. 

Στο τέλος του έργου υποβάλλεται πλήρης έκθεση με 
τον επιστημονικό απολογισμό του έργου (έντυπο Δ4). 
Στον επιστημονικό απολογισμό αναφέρεται ο βαθμός 
επιτυχίας του έργου σε σχέση με τις επιδιώξεις που είχαν 
διατυπωθεί στην πρόταση. Επίσης παρουσιάζονται οι 
δημοσιεύσεις και οι προοπτικές που ανοίχθηκαν για τις 
έρευνες ή και εφαρμογές στο μέλλον. Με βάση τις επι- 
μέρους εκθέσεις και τον τελικό απολογισμό η Επιτροπή 
με τη βοήθεια και της Επιτροπής Παρακολούθησης αν 
χρειαστεί, αποτιμά την ποιότητα και την ποσότητα των 
ερευνητικών επιτευγμάτων σε σχέση με τις επιδιώξεις 
του έργου. Τυχόν αποτυχία του Επιστημονικού Υπευ¬ 
θύνου να υλοποιήσει το έργο, τον αποκλείει από την 
ανάληψη επιπλέον έργων. Εάν η όποια αιτιολόγηση του 
ΕΥ δεν κριθεί ικανοποιητική από τους αρχικούς κριτές 
της πρότασης, η Επιτροπή δύναται να απαιτήσει και την 
επιστροφή των καταβληθέντων χρημάτων από τον Επι¬ 
στημονικό Υπεύθυνο. 

5.12 Περιπτώσεις που δεν προβλέπονται από τον 
Οδηγό 

Για τις περιπτώσεις που δεν προβλέπονται από τον 
οδηγό αυτό, ή για τυχόν προβλήματα που θα προκόψουν 
κατά την εφαρμογή του οδηγού, αρμόδια για να αποφα¬ 
σίζει είναι η Συνέλευση του Τ.Ε.Ι. Δυτικής Μακεδονίας, 
μετά από σχετική εισήγηση της Επιτροπής. 

5.13 Περίπτωση διακοπής λειτουργίας του Ειδικού 
Λογαριασμού 

Σε περίπτωση διακοπής της λειτουργίας του Ειδικού 
Λογαριασμού, τα πάσης φύσεως περιουσιακά στοιχεία 
καιτα λογιστικά βιβλία μεταβιβάζονται στο Τ.Ε.Ι. Δυτικής 
Μακεδονίας και αποφασίζει σχετικά η Συνέλευση του 
Ιδρύματος. 

Άρθρο 6: Διαδικασίες Οικονομικής 
Διαχείρισης και Λογιστικής Παρακολούθησης 
Έργων και άλλων Δραστηριοτήτων 

6.1 Εισαγωγή 

Η διαχείριση των χρηματοδοτούμενων έργων γίνεται 
στα Ιδρύματα της Τριτοβάθμιας Εκπαίδευσης από την 
Επιτροπή Εκπαίδευσης και Ερευνών, η οποία ενεργεί για 
λογαριασμό του Ιδρύματος και σύμφωνα με ιδιαίτερο 
θεσμικό πλαίσιο. 

Η Επιτροπή, έχοντας την υποχρέωση από τον νόμο της 
σύνταξης ετήσιου επιστημονικού και οικονομικού απο¬ 
λογισμού και προϋπολογισμού, συγκεντρώνει και ελέγχει 

όλα τα υποβαλλόμενα στοιχεία για την επιστημονική και 
οικονομική πρόοδο κάθε χρηματοδοτούμενου έργου 
που διαχειρίζεται, τα οποία στη συνέχεια επεξεργάζεται 
σε σύστημα ηλεκτρονικής παρακολούθησης των έργων. 

Θα πρέπει να επισημανθεί το πλήθος, η σημασία, το 
είδος και η έκταση των ελέγχων στους οποίους υπόκειται 
η Επιτροπή, σύμφωνα με το ισχύον θεσμικό πλαίσιο, και 
τις κατά περίπτωση συμβατικές τις υποχρεώσεις. 

Έτσι έλεγχοι διενεργούνται από τους: 

• Σώμα Ορκωτών Ελεγκτών (τακτικός - ετήσιος έλεγ¬ 

χος) 

• Ελεγκτικό Συνέδριο Ελλάδος (έκτακτος έλεγχος) 

• Ελεγκτικό Συνέδριο Ευρωπαϊκής Ένωσης (έκτακτος 
έλεγχος) 

• Γ.Γ. Ευρωπαϊκής Επιτροπής (ίΙΚΕΑΕ) (έκτακτος έλεγ¬ 

χος) 

• Υπουργεία Παιδείας, Οικονομικών και Γενικό Λογι¬ 
στήριο του Κράτους (έκτακτος έλεγχος) 

• Φορείς Χρηματοδότησης (κατά έργο και κατά περί¬ 
πτωση) 

• Επίσης ουσιαστικός και διαχειριστικός έλεγχος είναι 
δυνατόν να διενεργείται από δημοσιονομικούς υπαλλή¬ 
λους σε όλα τα προγράμματα που χρηματοδοτούνται 
από πόρους της Ευρωπαϊκής Ένωσης. 

Κατά συνέπεια όλα τα παραπάνω υποχρεώνουν την 
Επιτροπή τόσο να ελέγχει, να παρακολουθεί την ομαλή 
εξέλιξη των έργων και να λαμβάνει τα μέτρα που είναι 
απαραίτητα για την απρόσκοπτη λειτουργία τους και τη 
νόμιμη και αποτελεσματική χρήση των πόρων, όσο και 
να προβαίνει σε έλεγχο της νομιμότητας και της πλη¬ 
ρότητας όλων των διενεργουμένων από τον υπεύθυνο 
κάθε έργου πράξεων. 

Παρακάτω γίνεται περιγραφή των διαδικασιών, των 
κανόνων, των υποχρεώσεων και των ρόλων σχετικά με 
τη διοίκηση και τη διαχείριση των ερευνητικών έργων, 
από το στάδιο της υποβολής μιας πρότασης έως τον επι¬ 
στημονικό απολογισμό ενός έργου. 

6.2 Σύνταξη και Υποβολή Προτάσεων για Χρηματο¬ 
δότηση Έργων 

6.2.1 Ενημέρωση για τις προσκλήσεις υποβολής προ¬ 
τάσεων 

Το πρώτο βήμα ενός Μέλους Εκπαιδευτικού Προσωπι¬ 
κού (Ε.Π.) του Ιδρύματος που επιθυμεί τη χρηματοδότηση 
έργου είναι ο εντοπισμός της κατάλληλης Πρόσκλησης. 
Τα Μέλη Ε.Π. του Ιδρύματος μπορούν να ενημερώνονται 
απάτην Ιστοσελίδα της Επιτροπής (όΐΐρ://θΙΙ<θ.ΐθίννιη.9Γ) 
για τις Προσκλήσεις υποβολής προτάσεων διαφόρων 
φορέων, ενώ ταυτόχρονα ενημερώνονται από την Επι¬ 
τροπή Εκπαίδευσης και Ερευνών με την αποστολή μη¬ 
νύματος στο προσωπικό τους ηλεκτρονικό ταχυδρομείο. 
Στο βήμα αυτό συνιστάται η επικοινωνία με το Επιτροπή 
Εκπαίδευσης και Ερευνών Έργων, το οποίο ενημερώνει 
αναλυτικότερα κάθε ενδιαφερόμενο μέλος Ε.Π. για τις 
προσκλήσεις υποβολής προτάσεων, ενώ ταυτόχρονα 
παρέχει τεχνική υποστήριξη και το αντίστοιχο πληρο¬ 
φοριακό υλικό. 

6.2.2 Σύνταξη και υποβολή προτάσεων για χρηματο¬ 
δότηση έργων 

Το επόμενο στάδιο είναι η σύνταξη της πρότασης. 
Κατά το στάδιο αυτό θα πρέπει να ακολουθούνται σχο¬ 


λαστικά οι σχετικές οδηγίες της πρόσκλησης και να λαμ- 
βάνονται υπ'όψιν οι ιδιαίτεροι κανόνες και οι διαδικασίες 
που θα εφαρμοστούν κατά την υλοποίηση του έργου, 
αν αυτό εγκριθεί. 

Κατά τη σύνταξη του χρονοδιαγράμματος θα πρέπει 
να λαμβάνεται υπ' όψιν, εκτός των άλλων, και ο χρόνος 
που είναι απαραίτητος για ενέργειες που απαιτούν εγκρί¬ 
σεις, όπως διαδικασίες επιλογής προσωπικού καθώς και 
οι τυχόν άδειες που απαιτούνται για χρήση ξένης ιδιο¬ 
κτησίας (έστω και κρατικής). 

Κατά τη σύνταξη του προϋπολογισμού χρειάζεται να 
γίνονται ακριβείς υπολογισμοί των οικονομικών μεγε¬ 
θών, όπως το κόστος της μονάδας εργασίας (ωριαία, 
μηνιαία κ.λπ.) για κάθε κατηγορία προσωπικού, σε πραγ¬ 
ματικές τιμές και όχι με αποκλίσεις. 

Ο χρονικός προγραμματισμός της χρηματοδότησης 
στη διάρκεια του έργου πρέπει να γίνεται έτσι ώστε να 
συμβαδίζουν, κατά το δυνατό αναμενόμενη, η ροή της 
χρηματοδότησης και οι δαπάνες. Οι κακές εκτιμήσεις, 
είτε στο χρονοδιάγραμμα είτε στην ανάλυση κόστους, 
δημιουργούν αργότερα προβλήματα στην υλοποίηση 
του έργου και κατά συνέπεια στην αξιοπιστία του Ιδρύ¬ 
ματος. 

Είναι δε δυνατό σε περιπτώσεις καθυστερήσεων εργα¬ 
σιών να δημιουργηθεί υποχρέωση έντοκης επιστροφής 
κεφαλαίων. 

Δεν πρέπει να παραλείπεται η πρόβλεψη του ποσού 
των Γενικών Εξόδων ή ονθΐΤΐθ3ά5 (Κρατήσεις υπέρ Ειδι¬ 
κού Λογαριασμού), το οποίο αφορά το έμμεσο λειτουρ¬ 
γικό κόστος που δαπανά το Ιδρυμα για τη διεξαγωγή 
των προγραμμάτων (έξοδα διαχείρισης, χρήση χώρων 
και εξοπλισμών, φως, νερό, θέρμανση, καθαριότητα 
κ.λπ.). Δεν πρέπει να συγχέεται το κόστος αυτό με το 
κόστος για την «γραμματειακή υποστήριξη» του έργου, 
σε όποιο έργο αποτελεί επιλέξιμη δαπάνη, το οποίο απο¬ 
τελεί άμεσο κόστος του συγκεκριμένου έργου και συνυ¬ 
πολογίζεται στις δαπάνες προσωπικού του κάθε έργου. 
Οι υπηρεσίες που παρέχει η Επιτροπή είναι υπηρεσίες 
συμβουλευτικές για τη διαχείριση καθώς και υπηρεσίες 
ελέγχου και διαχείρισης, και όχι υπηρεσίες γραμματει¬ 
ακής υποστήριξης των έργων. Αυτό υπαγορεύεται από 
τον νόμο και τους κανόνες της χρηστής διοίκησης και 
διαχείρισης με την εφαρμογή της αρχής «μη ταύτισης 
ελέγχοντος και ελεγχόμενου». 

Θα πρέπει να προβλέπεται από αυτό το στάδιο ο τρό¬ 
πος ενδεχόμενης εκμετάλλευσης των αποτελεσμάτων 
του έργου καθώς και το ποσοστό συμμετοχής του Τ.Ε.Ι. 
Δυτικής Μακεδονίας σε αυτά, κυρίως όταν πρόκειται για 
πολύ-εταιρική πρόταση. 

Επίσης θα πρέπει απαραίτητα να προβλέπονται οι 
απαιτούμενες ενέργειες προβολής των αποτελεσμάτων 
του έργου. 

Τα Μέλη Ε.Π. του Ιδρύματος που πρόκειται να υπο¬ 
βάλλουν πρόταση για την χρηματοδότηση έργου από 
οποιονδήποτε φορέα, θα πρέπει να μεριμνήσουν για 
την έγκαιρη υποβολή της πρότασης στη Συνέλευση του 
Ιδρύματος για την έγκριση υποβολή της πρότασης, την 
υπογραφή από το Νόμιμο Εκπρόσωπο του Ιδρύματος 
σε όλα τα απαραίτητα έγγραφα και τον ορισμό του Επι¬ 
στημονικού Υπευθύνου του Έργου. 

Αντίγραφο της πρότασης πρέπει να υποβάλλεται 
απαραίτητα στην Επιτροπή, το οποίο και θα αποτελεί 
στοιχείο του «Διοικητικού Φακέλου» του έργου, εφόσον 
η πρόταση εγκριθεί. 

Οι προτάσεις στη συνέχεια θα πρέπει να κατατίθενται 
στην Επιτροπή Εκπαίδευσης και Ερευνών τουλάχιστον 
5 εργάσιμες μέρες πριν από τη λήξη της προθεσμίας 
υποβολής τους, για τον έλεγχό τους και τη συνεργασία 
για τη συγκέντρωση των απαραίτητων εγγράφων και 
υπογραφών. 

Για τα έργα τα οποία αφορούν μελέτες, γνωμοδοτήσεις 
και γενικά παροχή επιστημονικών υπηρεσιών, τα οποία 
εγκρίνονται μετά από διμερή διαπραγμάτευση του ΕΥ 
και του Φορέα Χρηματοδότησης, επιβάλλεται ΦΠΑ επί 
του κεφαλαίου του έργου (χρηματοδότηση) βάσει των 
διατάξεων του Κ.Β.Σ,.Τοποσό αυτό δεν αποτελεί δαπάνη 
και πρέπει να λαμβάνεται υπ' όψιν στην συμφωνία για το 
ύψος της χρηματοδότησης. 

Θα πρέπει να σημειωθεί ότι στην περίπτωση Ιδρυμα¬ 
τικών Έργων που περιλαμβάνουν περισσότερα από ένα 
(1) Υποέργα, ο Επιστημονικός Υπεύθυνος θα πρέπει να 
μεριμνά για την ορθή και ομοιόμορφη κατανομή των 
προϋπολογισμών όλων των κωδικών δαπάνης σε κάθε 
Υποέργο, και ως εκ τούτου στο έργο συνολικά, έτσι ώστε 
να αποφεύγονται προβλήματα υλοποίησης και διαχεί¬ 
ρισης του έργου (κόστος αποζημίωσης ανθρωπομήνα, 
υπολογισμός αναλωσίμων, μετακινήσεων, εξοπλισμού 
κλπ). 

6.3 Εγκρίσεις και Προϋποθέσεις για τη Διαχείριση των 
Έργων 

6.3.1 Έναρξη Έργου 

Προκειμένου η Επιτροπή να αποδεχθεί τη διαχείριση 
ενός ερευνητικού ή άλλου έργου και να εγκρίνει τον προ¬ 
ϋπολογισμό του, ο Επιστημονικός Υπεύθυνος του έργου 
θα πρέπει να υποβάλει: 

1. Πρακτικό συνάντησης/ενημέρωσηςτου Επιστημο¬ 
νικού Υπευθύνου με την Γραμματεία του Ειδικού Λογα¬ 
ριασμού. Ο Επιστημονικός Υπεύθυνος θα πραγματοποιεί 
συνάντηση με την Γραμματεία του Ειδικού Λογαριασμού 
στην οποία θα ενημερώνεται για τις διατάξεις του Οδη¬ 
γού Χρηματοδότησης, τις υποχρεώσεις του, που απορ¬ 
ρέουν από την εφαρμογή του Οδηγού, καθώς και τις 
υποχρεώσεις προς τον Φορέα Χρηματοδότησης (τήρηση 
χρονοδιαγράμματος, τήρηση της Εθνικής και Κοινοτι¬ 
κής - στα συγχρηματοδοτούμενα έργα - νομοθεσίας), 
των διαδικασιών προβολής και οτιδήποτε απαιτείται 
επιπροσθέτως για την ορθή υλοποίηση του έργου, με 
ταυτόχρονη υπογραφή του αιτήματος για την αποδοχή 
διαχείρισης του έργου προς την Επιτροπή Ερευνών. 

2. Αίτηση ένταξης του έργου στις διαδικασίες Διαχεί¬ 
ρισης του Ειδικού Λογαριασμού. Υποβάλλεται με ταυτό¬ 
χρονη βεβαίωση τουΤμήματος στον οποίο ανήκει ο Ε.Υ. 
για τη μη παρακώλυση του εκπαιδευτικού και λοιπού 
έργου τουΤμήματος από την εκτέλεση του έργο. 

3. Η σύμβαση ή απόφαση (ανάλογα με τον Φορέα) 
του Φορέα Χρηματοδότησης με τοΤ.Ε.Ι. Δυτικής Μακε¬ 
δονίας ή τον Ειδικό Λογαριασμό για την εκτέλεση του 
έργου. Στη σύμβαση αναφέρονται, κατ'ελάχιστον, ο ΕΥ 
του έργου, το συνολικό ύψος χρηματοδότησης (συμπερι¬ 
λαμβανομένου Φ.Π.Α., όταν πρόκειται για έργο παροχής 


υπηρεσιών) η διάρκεια, το αντικείμενο, και τα παραδοτέα 
του έργου. 

4. Το αντίγραφο της εγκεκριμένης πρότασης του έρ¬ 
γου. Υποβάλλεται όπως υποβλήθηκε και εγκρίθηκε από 
τον Φορέα Χρηματοδότησης. 

5. Ο προϋπολογισμός δαπανών. Υποβάλλεται αναλυ¬ 
τικά σε κατηγορίες. Για την ορθή ένταξη των διαφόρων 
δαπανών στις κατηγορίες τους συμβουλευτείτε τις οδη¬ 
γίες της παραγράφου 5.3.3. «Σύνταξη προϋπολογισμού 
δαπανών». 

6. Κατάσταση απασχολούμενων στο έργο. Υποβάλλε¬ 
ται με τα στοιχεία των απασχολούμενων ανάλογα με τη 
θέση και την ιδιότητά τους. 

Για να ενταχθεί ένα έργο στις διαδικασίες διαχείρισης 
του Ειδικού Λογαριασμού απαιτείται έγκριση του από 
την Επιτροπή. Στη συνέχεια εισάγεται ο προϋπολογισμός 
του έργου στη διαχείριση του Ειδικού Λογαριασμού και 
δίνεται ένας μοναδικός Κωδικός Έργου ο οποίος θα πρέ¬ 
πει να χρησιμοποιείται σε κάθε συναλλαγή. 

6.3.2 Συγκρότηση ερευνητικών ομάδων 

Η ερευνητική ομάδα κάθε έργου συγκροτείται από τον 
Επιστημονικό Υπεύθυνο και εγκρίνεται από την Επιτρο¬ 
πή. Ο Επιστημονικός Υπεύθυνος, πριν απευθυνθεί σε τρί¬ 
τους για τη στελέχωσή της, επιδιώκει να περιλάβει προ¬ 
σωπικό του Τ.Ε.Ι., υπό την προϋπόθεση ότι καλύπτουν 
τις προδιαγραφές του έργου και δεν παρεμποδίζεται το 
κυρίως έργο τους. Τροποποίηση της σύνθεσης των με¬ 
λών ερευνητικής ομάδας γίνεται μετά από πρόταση του 
Επιστημονικού Υπεύθυνου και έγκριση της Επιτροπής. 

6.3.3 Σύνταξη προϋπολογισμού Δαπανών 

Στη Γραμματεία της Επιτροπής Ερευνών υποβάλλεται 
ο συνολικός προϋπολογισμός του έργου σύμφωνα με 
τη σύμβαση ή την απόφαση χρηματοδότησης (λαμβα- 
νομένων υπ' όψιν των συμβατικών δεσμεύσεων, όπου 
υπάρχουν) και σύμφωνα με τις παρακάτω κατηγορίες 
δαπανών: 

6.3.3.1 Αμοιβές ερευνητών και λοιπού προσωπικού 

α) Οι αμοιβές του ερευνητικού προσωπικού καθορίζο¬ 
νται με ευθύνη του Επιστημονικού Υπεύθυνου κάθε έρ¬ 
γου, ανάλογα με τον προϋπολογισμό του έργου, τα επιμέ- 
ρους προσόντα και το παρεχόμενο έργο. Οι αμοιβές του 
ερευνητικού προσωπικού δεν δύνανται να υπερβαίνουν 
τα κατά νόμο οριζόμενα περί πρόσθετων αποδοχών, 
πλην των αμοιβών που εισπράττονται με Δελτίο Παρο¬ 
χής Υπηρεσιών από άσκηση ελευθερίου Επαγγέλματος. 

β) Οι αμοιβές του λοιπού προσωπικού δεν θα πρέπει 
να υπερβαίνουν τις αμοιβές των αντιστοίχων κατηγορι¬ 
ών υπαλλήλων τουΤ.Ε.Ι.. 

β.1. Αμοιβή χωρίς Δελτία Παροχής Υπηρεσιών (Δ.Π.Υ.) 
ισχύει: α) για υπαλλήλους του Τ.Ε.Ι. και για Δημόσιους 
Υπαλλήλους ή Υπαλλήλους του ευρύτερου Δημόσιου 
Φορέα, εφόσον για τους τελευταίους υπάρχει έγκριση 
από την Υπηρεσία τους, β) για αμοιβή πρόσκαιρης και ευ¬ 
καιριακής απασχόλησης με ποσό αμοιβής μέχρι 6.000,00 
ευρώ. Για την περίπτωση αυτή απαιτείται και η υποβολή 
στη Γραμματεία του Λογαριασμού Υπεύθυνη Δήλωση 
(άρθρο 8 ν. 1599/1986) για μη έναρξη επιτηδεύματος 
και μη υπόχρεος τήρησης βιβλίων και στοιχείων για 
οποιοδήποτε λόγο και γ) για αμοιβή φοιτητών για την 
συμμετοχή τους στην υλοποίηση ερευνητικών έργων. 

β.2. Αμοιβή με Δ.Π.Υ. χωρίς Φ.Π.Α.: για την περίπτωση 
αυτή απαιτείται και η υποβολή στη Γραμματεία του Λογα¬ 
ριασμού κατάστασης αμειβομένων και των αντίστοιχων 
παραστατικών εξαίρεσης. 

β.3. Αμοιβή με Δ.Π.Υ. και Φ.Π.Α.: για την περίπτωση 
αυτή απαιτείται και η υποβολή στη Γραμματεία του Λο¬ 
γαριασμού κατάστασης αμειβομένων. 

β.4. Αμοιβή εργολάβων και υπεργολάβων, για τις πε¬ 
ριπτώσεις όπου μέρος του έργου ανατίθεται για υλο¬ 
ποίηση σε εταιρείες παροχής υπηρεσιών. Για την περί¬ 
πτωση αυτή απαιτείται και η υποβολή στη Γραμματεία 
του Λογαριασμού του Τιμολογίου Παροχής Υπηρεσίας 
(Τ.Π.Υ.) του δικαιούχου και προϋποτίθεται υπογραφή του 
αναγκαίου μισθωτηρίου συμφωνητικού (άρθρο 7, παρά¬ 
γραφος 4, εδάφιο Δγ της κοινής υπουργικής απόφασης 
ΚΑ/679/22.8.1996). 

Σημειώνεται ότι όλες οι κατηγορίες αμοιβών πληρώ¬ 
νονται μόνο μετά την εκτέλεση ή κατά τη διάρκεια της 
εκτέλεσης του έργου και ποτέ προκαταβολικά. 

γ) Όλα τα έντυπα πρέπει να είναι συμπληρωμένα σύμ¬ 
φωνα με τα υποδείγματα της Γραμματείας του Λογαρια¬ 
σμού, και υπογεγραμμένα από τον υπεύθυνο έργου με 
πρωτότυπες υπογραφές. 

δ) Τα Τιμολόγια ή τα Δελτία Παροχής Υπηρεσιών, όταν 
πρόκειται για καταβολή αποδοχών συμβασιούχων, πρέ¬ 
πει να εκδίδονται σύμφωνα με τις κείμενες διατάξεις. 
Η ημερομηνία έκδοσης του Δ.Π.Υ. καθώς και ο χρόνος 
εκτέλεσης του έργου, που θα αναφέρεται σε αυτό, πρέπει 
να είναι πρόσφατα προς αποφυγή διαφόρων οικονομι¬ 
κών κυρώσεων (προστίμων) και παρατηρήσεων. Δελτία 
Παροχής Υπηρεσιών μπορούν ακόμα να υποβάλουν στη 
Γραμματεία του Λογαριασμού, ως παραστατικό στοιχείο 
πληρωμής αμοιβών, όσα από τα μέλη του προσωπικού 
τουΤ.Ε.Ι. ή άλλων Τ.Ε.Ι. ή Πανεπιστημίων επιθυμούν να 
κάνουν χρήση αυτών. 

ε) Απασχόληση Προσωπικού εκτός Τ.Ε.Ι.. Υπάρχει 
δυνατότητα απασχόλησης προσωπικού εκτός ΤΕΙ στα 
διάφορα έργα όταν η απασχόληση αυτή: α) κρίνεται 
αναγκαία από τον Ε.Υ. του έργου και β) αναφέρεται και 
αιτιολογείται στον εγκεκριμένο Οικονομικό Προϋπολογι¬ 
σμό του έργου. Η σχετική πρόταση που υποβάλλεται για 
έγκριση στην Επιτροπή από την Επιστημονική Επιτροπή 
του έργου, θα περιλαμβάνει: 

• Τα στοιχεία του προσωπικού (ονοματεπώνυμο, επάγ¬ 
γελμα, Δ/νση κατοικίας, Α.Φ.Μ., τηλέφωνο). 

• Το χρόνο απασχόλησης. 

• Το συγκεκριμένο έργο που θα προσφέρει ο απασχο¬ 
λούμενος στο έργο. 

• Το ύψος της αμοιβής του, το οποίο δεν μπορεί να 
υπερβαίνει τις τακτικές αποδοχές Επίκουρου Καθηγητή, 
εκτός από τις περιπτώσεις εκείνες στις οποίες ρητά προ- 
βλέπεται από την υπογραφείσα σύμβαση με τον χρημα¬ 
τοδότη το ύψος της αμοιβής κάθε συμβασιούχου ονομα¬ 
στικά. Στο παραπάνω ποσό πρέπει να περιλαμβάνονται 
οι κάθε φύσης εργοδοτικές εισφορές που προβλέπονται 
από την ισχύουσα νομοθεσία και καταβάλλονται σε βά¬ 
ρος του προϋπολογισμού του έργου. 

• Υπεύθυνη δήλωση του ν. 1599/1986 του απασχολού¬ 
μενου στο έργο ότι είναι κύρια ασφαλισμένος. 

στ) Το ανώτατο όριο των υποτροφιών που χορηγού¬ 
νται στα πλαίσια των ερευνητικών έργων καθορίζεται 


με απόφαση του Επταμελούς Οργάνου και έγκριση της 
Συνέλευσης του Τ.Ε.Ι.. 

ζ) Ορίζεται σε 5% ανά αμοιβή το ποσοστό παρακράτη¬ 
σης επί των αμοιβών των μελών Ε.Π. πλήρους απασχόλη¬ 
σης που εισπράττονται μέσω του Ειδικού Λογαριασμού 
από χρηματοδοτούμενα ερευνητικά προγράμματα ή 
από Ερευνητικά Ινστιτούτα ή κέντρα υπό την εποπτεία 
της Γενικής Γραμματείας Έρευνας και Τεχνολογίας ή υπό 
την εποπτεία άλλων Υπουργείων ή από Ερευνητικά Πα¬ 
νεπιστημιακά Ινστιτούτα υπό την εποπτεία ή τη συνεπο- 
πτείατου ΥΠ.Π.Ε.Θ.. 

Τα ποσοστά παρακράτησης επί των αμοιβών των με¬ 
λών Ε.Π. του ν. 2530/1997 τροποποιήθηκαν αναδρομικά 
από της ισχύος του με την παρ. Ια του αρθρ. 15 του 
ν. 2817/2000 και ορίστηκαν σε 10% ανά αμοιβή από 
την άσκηση κάθε είδους έργου και σε 5% ανά αμοιβή 
από την άσκηση ελευθερίου επαγγέλματος. Ως χρόνος 
απόδοσης στον Ειδικό Λογαριασμό των παραπάνω πο¬ 
σοστών παρακρατήσεων καθορίζεται χρονικό διάστημα 
όχι μεγαλύτερο των τριών μηνών. 

6.3.3.2 Υπογραφή Συμβάσεων 

Μετά την ολοκλήρωση όλων των διαδικασιών για την 
επιλογή των εξωτερικών συνεργατών του έργου (σύμ¬ 
φωνα με την κείμενη νομοθεσία) ο Ε.Υ. θα πρέπει να γνω¬ 
στοποιήσει με αίτησή του στην Επιτροπή τα προσωπικά 
στοιχεία του κάθε απασχολούμενου και αμειβόμενου 
από το πρόγραμμα και την αντίστοιχη σύμβαση υπογε¬ 
γραμμένη. Η σύμβαση θα περιέχει το αναλυτικό αντικεί¬ 
μενο απασχόλησής του, τη χρονική διάρκεια απασχόλη¬ 
σης και το συνολικό ποσό της αμοιβής του. Επίσης, θα 
πρέπει ο επιστημονικός υπεύθυνος να βεβαιώνει ότι για 
την αμοιβή των μελών του προσωπικού του Ιδρύματος, 
για την εκτέλεση συγκεκριμένου έργου, λαμβάνει υπόψη 
την κείμενη νομοθεσία, για το προβλεπόμενο ανώτατο 
όριο συνολικής αμοιβής. 

Για την απασχόληση μονίμων διοικητικών υπαλλήλων 
ή υπαλλήλων αορίστου χρόνου ή τεχνικού προσωπικού 
του Ιδρύματος, για κάθε ξεχωριστό έργο, ο Επιστημονι¬ 
κός Υπεύθυνος θα πρέπει να αποστέλλει την περιγραφή 
της συγκεκριμένης εργασίας, τα ιδιαίτερα προσόντα που 
απαιτούνται, τα οποία θα πρέπει να ανταποκρίνονται 
στη συγκεκριμένη εργασία και την αντίστοιχη συνολική 
αμοιβή στη Γραμματεία του Ειδικού Λογαριασμού μέσω 
της οποίας θα δημοσιοποιείται σε όλο το Διοικητικό Προ¬ 
σωπικό του Ιδρύματος για την εκδήλωση ενδιαφέροντος 
και την υποβολή αίτησης για απασχόληση. Στη συνέχεια 
τριμελής επιτροπή που θα ορίζεται από την Επιτροπή 
Εκπαίδευσης και Ερευνών θα αξιολογεί τις αιτήσεις που 
θα υποβάλλονται και θα εισηγούνται την απασχόληση 
των μονίμων διοικητικών υπαλλήλων, υπαλλήλων αορί¬ 
στου χρόνου ή τεχνικού προσωπικού στα έργα που δια¬ 
χειρίζεται ο Ειδικός Λογαριασμός. Για την απασχόληση 
απαιτείται έγκριση της Συνέλευσης του ΤΕΙ έπειτα από 
αίτηση του Επιστημονικού Υπευθύνου του έργου προς 
αυτή, με την προϋπόθεση ότι η απασχόλησή τους θα 
είναι εκτός των συμβατικών τους υποχρεώσεων και του 
ωραρίου εργασίας. Εξαίρεση στην ως άνω διαδικασία 
αποτελεί η απασχόληση Διοικητικού Προσωπικού σε 
αμιγώς ερευνητικά προγράμματα και αποκλειστικά για 
ερευνητική εργασία. 




9184 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 067/29.03.2017 


Για την απασχόληση των μονίμων υπαλλήλων άλλων 
φορέων του Δημοσίου, απαιτείται, κατά την έναρξη της 
απασχόλησής τους στο έργο, βεβαίωση της υπηρεσίας 
τους, ότι συμμετέχουν στο έργο σε χρόνο πέραν του 
υπηρεσιακού τους ωραρίου. 

Δεν εγκρίνονται αιτήσεις απασχόλησης προσωπικού 
με αναδρομικές ημερομηνίες έναρξης, διότι αντιβαίνουν 
τις διατάξεις του άρθρου 7 παρ. 4 της Κ.Α. 679/22.8.1996. 

Η ακρίβεια και η ορθότητα των ατομικών στοιχείων 
των απασχολούμενων στο έργο βεβαιώνονται με την 
προσωπική ευθύνη του Ε.Υ.. 

Για τυχόν τροποποιήσεις συμβάσεων απαιτείται αίτηση 
του Ε.Υ. προς την Επιτροπή. Με την έγκριση της τροπο¬ 
ποίησης ετοιμάζεται τροποποιητική σύμβαση υπογρά¬ 
φεται από τους συμβαλλόμενους και κατατίθεται στη 
Γραμματεία του Ε.Λ.Κ.Ε.. 

Στην περίπτωση τροποποίησης του αντικειμένου 
απασχόλησης μέλους Διοικητικού Προσωπικού του 
Ιδρύματος που οδηγεί και σε αύξηση της αποζημίωσής 
του, απαιτείται εκ νέου έγκριση του Συμβουλίου του 
Ιδρύματος για την απασχόληση πέραν του συμβατικού 
ωραρίου εργασίας και των συμβατικών υποχρεώσεων 
του υπαλλήλου. 

Στην περίπτωση που μία σύμβαση διακόπτεται για 
οποιοδήποτε λόγο είτε με ευθύνη του Ε.Υ. είτε του ανα- 
δόχου απαιτείται: 

• επιστολή του Ε.Υ. προς την Επιτροπή με την οποία θα 
γνωστοποιεί την διακοπή της σύμβασης και 

• έγγραφη παραίτηση του αναδόχου στην οποία θα 
αναφέρει ρητά ότι παραιτείται κάθε δικαιώματος που 
απορρέει από την υπογεγραμμένη σύμβαση. 

Τα παραπάνω πρέπει να κοινοποιούνται στην Γραμμα¬ 
τεία αμέσως μετά την διακοπή της σύμβασης. 

6.3.3.3 Δαπάνες μετακινήσεων 

Οι δαπάνες μετακίνησης και διανυκτέρευσης, καθώς 
και η ημερήσια εκτός έδρας αποζημίωση, που πληρώ¬ 
νονται μέσω του Ειδικού Λογαριασμού του Ιδρύματος, 
καθορίζονται ως εξής: 

Α. Ημερήσια αποζημίωση 

Σε όσους αποστέλλονται για εκτέλεση υπηρεσίας 
ή εκπαίδευση στο εσωτερικό το ποσό της ημερήσιας 
αποζημίωσης ορίζεται σε 40,00 ευρώ ανά ημέρα. Για την 
ημέρα της επιστροφής καταβάλλεται το 1/3 (ένα τρίτο) 
της ισχύουσας αποζημίωσης. Για μετακίνηση με επιστρο¬ 
φή αυθημερόν καταβάλλεται το σύνολο της ισχύουσας 
αποζημίωσης. Επισημαίνεται ότι ημερήσια αποζημίωση 
δικαιολογείται για μετακίνηση μεγαλύτερη των 40 χι¬ 
λιομέτρων από την έδρα του Ιδρύματος (Ανάλογα με το 
Τμήμα στο οποίο ανήκει ο μετακινούμενος). 

Β. Δαπάνες μετακίνησης 

• ορίζεται σε 0,20 ευρώ ανά χιλιόμετρο η αποζημίωση 
για μετακίνηση με αυτοκίνητο IX. Όταν στην διαδρομή 
υπάρχουν σταθμοί διοδίων ή άλλες επιβαρύνσεις π.χ. 
ΕθίτγΒοθΐ, η δαπάνη καλύπτεται με την προσκόμιση των 
αντίστοιχων πρωτότυπων δικαιολογητικών δαπανών, τα 
οποία αποτελούν δικαιολογητικό απόδειξης πραγματο¬ 
ποίησης του ταξιδιού. 

• Το κόστος των εισιτηρίων κάθε είδους. Απαραίτητα 
δικαιολογητικό θεωρούνται τα εισιτήρια ή/και οι απο¬ 
δείξεις. 

• Το κόστος κάθε είδους στάθμευσης. 


Γ. Έξοδα διανυκτέρευσης: Η δαπάνη του ξενοδοχείου 
για το εσωτερικό για Έξοδα διανυκτέρευσης και πρω¬ 
ινού, εφόσον αυτό προσφέρεται στο ξενοδοχείο και 
περιλαμβάνεται στην τιμή του δωματίου, για κάθε ημέ¬ 
ρα καθορίζεται μέχρι του ποσού των 120 ευρώ με την 
προσκόμιση του σχετικού παραστατικού (π.χ. τιμολόγιο 
κ.λπ.). 

Σε όσους αποστέλλονται για εκτέλεση υπηρεσίας ή 
εκπαίδευση στο εξωτερικό, καταβάλλονται τα έξοδα 
διαμονής στο ξενοδοχείο, τα οποία υπολογίζονται κατά 
κανόνα στο νόμισμα της χώρας μετάβασης. Εάν η κρά¬ 
τηση και πληρωμή του ξενοδοχείου κ.τ.λ. γίνει μέσω 
ταξιδιωτικού γραφείου, στα επισυναπτόμενα δικαιολο- 
γητικά απαιτείται και το ΕΑΧ ή νουεΜθΓ του ταξιδιωτικού 
γραφείου προς το ξενοδοχείο. 

Δ. Γ ια τα έξοδα μετακίνησης, διανυκτέρευσης και ημε¬ 
ρήσιας αποζημίωσηςτων μετακινούμενων στο εξωτερι¬ 
κό εφαρμόζονται οι εκάστοτε ισχύουσες διατάξεις. Για 
την ημέρα της επιστροφής καταβάλλεται το 1/3 (ένα 
τρίτο) της ισχύουσας αποζημίωσης. 

Οι παραπάνω δαπάνες αναπροσαρμόζονται κατ' έτος 
με απόφαση της Επιτροπής. Τα μέλη της Επιτροπής Εκ¬ 
παίδευσης και Ερευνών του Ε.Λ.Κ.Ε. για τις συνεδριάσεις 
της Επιτροπής δεν λαμβάνουν ημερήσια αποζημίωση. 

Οι μετακινήσεις των μελών της ομάδας εκτέλεσης 
του έργου στο εσωτερικό και στο εξωτερικό, που είναι 
απαραίτητες για την εκτέλεσή του, πραγματοποιούνται 
μέσα στα όρια των δαπανών που έχει εγκρίνει η Επιτρο¬ 
πή Ερευνών και με μοναδικό δικαιολογητικό την απόφα¬ 
ση με την οποία εγκρίνεται η πρόταση για την εκτέλεση 
του έργου αυτού χωρίς τη μεσολάβηση άλλου οργάνου 
(άρθρο 7 παρ. 4Βα της ΚΑ/679/22.8.1996). 

Οι ημέρες μετακίνησης των μελών της ερευνητικής 
ομάδας, που είναι μέλη του επιστημονικού προσωπικού 
του Τ.Ε.Ι., δεν συνυπολογίζονται στο ανώτατο επιτρε¬ 
πόμενο όριο ημερών μετακίνησης που ισχύει στο Τ.Ε.Ι.. 

• Ο δικαιούχος πρέπει να υποβάλει στη Γραμματεία 
του Ειδικού Λογαριασμού τα παρακάτω δικαιολογητικό: 

1. Αντίγραφο απόφασης μετακίνησης 

2. Εντολή μετακίνησης του Ε.Υ. του έργου όταν πρό¬ 
κειται για μετακινήσεις για τους σκοπούς του έργου ή 
του Προέδρου της Επιτροπής στις περιπτώσεις μετακι¬ 
νήσεων που αφορούν τους σκοπούς και τη λειτουργία 
του Ειδικού Λογαριασμού και του Ιδρύματος γενικότερα 
και βαρύνουν τα γενικά έξοδα του Λογαριασμού. 

3. Ημερολόγιο κίνησης. Στο ημερολόγιο κίνησης θα 
πρέπει να σημειώνεται συγκεκριμένα ο σκοπός της με¬ 
τακίνησης και όχι αόριστα. 

4. Παραστατικά μετακίνησης: 

ί. Εισιτήρια μετακίνησης, σχετικά δικαιολογητικό δαπα¬ 
νών (π.χ. αποδείξεις πληρωμής, αποδείξεις ξενοδοχείων, 
αποδεικτικά συμμετοχής σε συνέδρια / σεμινάρια κ.λπ.). 
Γίνονται δεκτά από την Γραμματεία μόνο τα πρωτότυπα 
δικαιολογητικό δαπανών. Για μετακίνηση στο εξωτερικό 
με αεροπλάνο γίνεται δεκτό αεροπορικό εισιτήριο. 

ίί. Υπεύθυνη Δήλωση Κατοχής IX αυτοκινήτου μόνο αν 
το ταξίδι έγινε με IX αυτοκίνητο. 

5. Απολογιστική έκθεση μετακινούμενου 

Δαπάνες για ταξίδια εσωτερικού - εξωτερικού, συνέ¬ 
δρια κ.λπ. δικαιούνται μόνο τα μέλη της ερευνητικής 
ομάδας εφόσον αυτές προβλέπονται στη σύμβαση του 

προγράμματος που έχει εγκριθεί απάτην Επιτροπή. Κατ' 
εξαίρεση είναι δυνατή η χορήγηση οδοιπορικών εξό¬ 
δων και σε μη μέλη της ερευνητικής ομάδας όταν αυτό 
δεν αποκλείεται από τη σύμβαση του προγράμματος 
και δηλωθεί εγγράφως από τον Ε.Υ. ότι τα οδοιπορικά 
χορηγούνται στα πλαίσια του προγράμματος και απο¬ 
κλειστικά για τις ανάγκες του προγράμματος. 

Στους ερχόμενους από το εξωτερικό στην Ελλάδα 
για εκτέλεση εργασίας στα πλαίσια προγραμμάτων, οι 
δαπάνες ταξιδιού καταβάλλονται όπως και στους μετα- 
βαίνοντες στο εξωτερικό. 

Οι παραπάνω ρυθμίσεις δεν ισχύουν, εάν ο χρημα¬ 
τοδότης ορίζει διαφορετικό τρόπο αποζημίωσης για 
μετακινήσεις εκτός έδρας. 

Προσοχή: 

α) Δαπάνες μετακίνησης που αφορούν χρήση εναλ¬ 
λακτικών διαδρομών για προορισμούς στους οποίους 
υπάρχει η δυνατότητα μετάβασης μέσω διοδίων εφόσον 
δεν συνοδεύονται από δικαιολογητικά τεκμηρίωσης της 
μετακίνησης (Τιμολόγιο Ξενοδοχείου, εισιτήρια, αποδεί¬ 
ξεις διοδίων κλπ) δεν είναι επιλέξιμες. Για τον υπολογισμό 
της χιλιομετρικής αποζημίωσης θα λαμβάνεται υπόψη 
μεταξύ της διαδρομής με διόδια και της εναλλακτικής 
διαδρομής η κοντινότερη 

β) Όλες οι αποζημιώσεις που αναφέρονται παραπά¬ 
νω ισχύουν με την προϋπόθεση ότι ο εκάστοτε Φορέας 
Χρηματοδότησης δεν έχει θέσει χαμηλότερα όρια γι' 
αυτές. Ειδικότερα, για τα Συγχρηματοδοτούμενα Έργα 
ΕΣΠΑ μετά από την τροποποίηση της ΥΠΑΣΥΔ (ΦΕΚ 292/ 
Β'/13.2.2013) ακολουθούνται οι κανόνες που διέπουν τις 
μετακινήσεις των Δημοσίων Υπαλλήλων σύμφωνα με τις 
εκάστοτε τροποποιήσεις της αντίστοιχης Νομοθεσίας. 

γ) Διανυκτέρευση επιτρέπεται όταν η απόσταση από 
την έδρα του υπαλλήλου είναι μεγαλύτερη από εκατόν 
είκοσι (120) χιλιόμετρα, εφόσον κινείται με ιδιόκτητο ή 
υπηρεσιακό αυτοκίνητο και μεγαλύτερη από ογδόντα 
(80) χιλιόμετρα, όταν κινείται με συγκοινωνιακό μέσο 
και για μετακινήσεις στη νησιωτική Ελλάδα σε απόστα¬ 
ση μεγαλύτερη των είκοσι (20) ναυτικών μιλίων. Επίσης 
διανυκτέρευση επιτρέπεται όταν υπάρχει αντικειμενική 
αδυναμία επιστροφής, η οποία βεβαιώνεται από την οι¬ 
κεία αστυνομική, λιμενική ή αερολιμενική Αρχή. 

δ) Όταν πρόκειται για Συνέδριο υποβάλλεται το πρό¬ 
γραμμα εργασιών του, η βεβαίωση παρακολούθησης και 
αιτιολογείται η σύνδεσή τους με το Φυσικό Αντικείμενο 
του Έργου / Πακέτα Εργασίας. Για τις υπόλοιπες περι¬ 
πτώσεις μετακινήσεων (έρευνα πεδίου, δειγματοληψί¬ 
ες κλπ) υποβάλλεται έκθεση πεπραγμένων στην οποία 
αναφέρεται ο σκοπός της μετακίνησης, η σύνδεση με 
το Φυσικό Αντικείμενο του Έργου / Πακέτα Εργασίας, 
τα πεπραγμένα και τα αποτελέσματα/συμπεράσματα. 

6.3.3.4 Προμήθεια εξοπλισμού - Μισθώσεις 

Οι προμήθειες αναλωσίμων ή μη υλικών, οργάνων, 
μηχανημάτων, επίπλων και σκευών, εργαστηριακού 
εξοπλισμού και βιβλίων καθώς και η εκτέλεση εργασι¬ 
ών οποιοσδήποτε είδους που είναι αναγκαίες για την 
εκτέλεση των έργων, όπως αυτές προβλέπονται στον 
αντίστοιχο προϋπολογισμό που περιέχεται στην εγκρι¬ 
τική απόφαση της Επιτροπής, πραγματοποιούνται, μετά 
από εντολή του Επιστημονικού Υπεύθυνου του έργου, με 
τη φροντίδα, μέριμνα και ευθύνη του προσωπικού της 


Γραμματείας και με τυχόν επικουρία των ειδικών υπη¬ 
ρεσιών του Τ.Ε.Ι. Δυτικής Μακεδονίας σύμφωνα με την 
κείμενη νομοθεσία. 

Πάγια χαρακτηρίζονται τα Έπιπλα, Σκεύη, Μηχανές 
Γραφείων, Η/Υ, Επιστημονικά Όργανα, Επιστημονικά Βι¬ 
βλία, Εξοπλισμός Τηλεπικοινωνιών, Λοιπός Εξοπλισμός. 
Τα πάγια κάθε είδους, των οποίων η προμήθεια πραγμα¬ 
τοποιείται για τις ανάγκες εκτέλεσης των έργων και σε 
βάρος των πιστώσεων του Λογαριασμού καταγράφονται 
από τη Γραμματεία σε Βιβλίο Διακίνησης Υλικού και δι¬ 
ατίθενται σύμφωναμε απόφαση της Επιτροπής μετά το 
πέρας των έργων και ανάλογα με τις συμβατικές δεσμεύ¬ 
σεις. Υποχρεούται ο Ε.Υ. του προγράμματος για τα Πάγια 
του Έργου να καταθέσει στο Πρωτόκολλο της γραμμα¬ 
τείας της Επιτροπής το έντυπο Πρακτικό Παραλαβής 
και το έντυπο Πίνακας Εξοπλισμού μαζί με τα σχετικά 
δικαιολογητικά δαπανών των παγίων (Τιμολόγια). 

Απαιτείται Φορολογική και ασφαλιστική ενημερότητα 
του Προμηθευτή (σύμφωνα με την ισχύουσα νομοθεσία) 
και η εξόφληση των τιμολογίων γίνεται από την Γραμμα¬ 
τεία της Επιτροπής. 

Οι προμήθειες από το εξωτερικό γίνονται με άνοιγ¬ 
μα πίστωσης ή με διακανονισμό με τη μεσολάβηση 
Τράπεζας. Για το άνοιγμα πίστωσης ο Ε.Υ. προσκομίζει 
στη Γραμματεία τα προτιμολόγια του Οίκου, από τον 
οποίο θα γίνει η προμήθεια, με ταυτόχρονη αίτησή του 
για άνοιγμα πίστωσης στην τράπεζα. Τα προτιμολόγια 
εκδίδονται στο όνομα της Επιτροπής Εκπαίδευσης και 
Ερευνών του Ειδικού Λογαριασμού, όπου, μέσα σε πα¬ 
ρένθεση, θα πρέπει να αναφέρεται το όνομα του Ε.Υ. 
Για ενδοκοινοτικές αποκτήσεις (αγορές από χώρες της 
Ευρωπαϊκής Ένωσης) το νΑΤ ΝυιτιόθΓ (Α.Φ.Μ.) είναι: ΕΕ 
0999935371. 

Για να χορηγηθεί ατέλεια θα πρέπει στις προσφορές ή 
στο πρώτο έγγραφο του προμηθευτή προς τον Επιστη¬ 
μονικό Υπεύθυνο να αναφέρεται ότι στην τιμή αυτή το 
είδος προσφέρεται με ατέλεια. Η ατέλεια χορηγείται με 
τη φροντίδα της Γραμματείας του Λογαριασμού. Για το 
σκοπό αυτό ο Επιστημονικός Υπεύθυνος αναφέρει το εί¬ 
δος και την αξία του, το τελωνείο που είναι αποθηκευμέ- 
νο, τον αριθμό διασάφησης, το όνομα του εκτελωνιστή 
και τον αριθμό πτυχίου, καθώς επίσης και Τιμολόγια ή 
Προτιμολόγια με μετάφρασή τους, πίνακα οργάνων και 
αριθμό πίστωσης εφόσον υπάρχει. 

Οποιαδήποτε παρέκκλιση από την παραπάνω οριζό¬ 
μενη διαδικασία απαιτεί αιτιολογημένο αίτημα του Ε.Υ. 
και έγκριση από την Επιτροπή Εκπαίδευσης του Ειδικού 
Λογαριασμού. 

Τα μη αναλώσιμα υλικά, κάθε είδους, των οποίων η 
προμήθεια πραγματοποιείται για τις ανάγκες εκτέλεσης 
των έργων και σε βάρος του Λογαριασμού, διατίθενται 
στο Ιδρυμα με απόφαση της Επιτροπής, μετά το πέρας 
των έργων αυτών και ανάλογα με τις συμβατικές δεσμεύ¬ 
σεις. 

Στις περιπτώσεις των μισθώσεων ακινήτων, μεταφορι¬ 
κών μέσων και εργαστηριακού ή μηχανικού εξοπλισμού 
που είναι αναγκαίες για την εκτέλεση των χρηματοδο¬ 
τούμενων έργων τα αναγκαία μισθωτήρια συμφωνητικά 
τα υπογράφει ο Πρόεδρος της Επιτροπής. 

Για την κάλυψη των λειτουργικών αναγκών της Ανε¬ 
ξάρτητης Αρχής Δημοσίων Συμβάσεων, στις συμβάσεις 

από 2.500 € και άνω που υπάγονται στο ν. 4013/2011, 
άρθρο 4, παρ. 3, και συνάπτονται μετά την έναρξη ισχύος 
του, επιβάλλεται κράτηση ύψους 0,10% η οποία υπολο¬ 
γίζεται επί της αξίας, εκτός ΦΠΑ, της αρχικής, καθώς και 
κάθε συμπληρωματικής σύμβασης και παρακρατείται 
συνολικά από τον Ειδικό Λογαριασμό κατά την πρώτη 
πληρωμή. 

6.3.3.5 Γενικά Έξοδα λειτουργίας του Λογαριασμού 

Στο πεδίο έξοδα λειτουργίας του Λογαριασμού 

(διοίκησης και διαχείρισης) γράφεται η παρακράτη¬ 
ση που προκύπτει από το άρθρο 7 παρ. 2 της αριθμ. 
ΚΑ/679/22.8.1996 κοινής υπουργικής απόφασης για τα 
έργα που χρηματοδοτούνται από οποιονδήποτε φορέα 
και η οποία καθορίζεται έπειτα από απόφαση της Επι¬ 
τροπής με βάση τα οριζόμενα στην παράγραφο 2.5. του 
παρόντος Οδηγού. 

Οταν στις προτάσεις που υποβάλλονται στην Ευρω¬ 
παϊκή Ένωση, ή όπου αλλού προβλέπεται διαφορετικός 
υπολογισμός της κράτησης, τότε απαιτείται επικοινωνία 
κάθε ενδιαφερομένου με τη Γραμματεία του Ε.Λ.Κ.Ε.. 

Οι προβλεπόμενες στον προϋπολογισμό δαπάνες του 
έργου πραγματοποιούνται σύμφωνα με το άρθρο 7 της 
υπουργικής απόφασης ΚΑ/679/22.8.1996 και τις σχετικές 
αποφάσεις της Επιτροπής, με εντολή του επιστημονικά 
υπευθύνου, εφόσον ρητά προβλέπονται στον εγκεκρι¬ 
μένο προϋπολογισμό, άλλως απαιτείται και έγκριση του 
Προέδρου της Επιτροπής ή του αντιπροέδρου της σε 
περίπτωση κωλύματος του πρώτου. 

6.3.3.6 Λοιπά Έξοδα 

Για την πληρωμή δαπανών λοιπών εξόδων απαιτού¬ 
νται: 

• Εντολή Πληρωμής Υλικών - Υπηρεσιών, συμπληρω¬ 
μένη και υπογεγραμμένη από τον ΕΥ του έργου (στην 
περίπτωση που το έργο περιλαμβάνει υποέργα, η εντολή 
θα πρέπει να είναι υπογεγραμμένη από τον Υπεύθυνο 
τόσο του υποέργου όσο και του έργου). 

• Πρωτότυπα τιμολόγια, τα οποία εκδίδονται στο όνο¬ 
μα του ΕΛΚΕ του ΤΕΙ Δυτικής Μακεδονίας και αναφέρουν 
τον τίτλο του έργου. 

• Ο Πίνακας Λοιπών Εξόδων. 

• Για συνολικό ποσό τιμολογίου άνω των 1.500,00 ευρώ 
απαιτείται και η υποβολή Φορολογικής Ενημερότητας 
ενώ για συνολικό ποσό άνω των 3.000 ευρώ απαιτείται 
η υποβολή και Ασφαλιστικής Ενημερότητας του Προμη¬ 
θευτή (σύμφωνα με την ισχύουσα νομοθεσία). 

Η Γραμματεία εκδίδει ονομαστική επιταγή ή γίνεται 
κατάθεση σε λογαριασμό του δικαιούχου στη συνεργα- 
ζόμενη τράπεζα σε διαταγή του προμηθευτή, η οποία 
παραλαμβάνεται με ταυτόχρονη κατάθεση εξοφλητικής 
απόδειξης. 

6.3.3.7 Αποσβέσεις Παγίων Ευρωπαϊκών και Συγχρη- 
ματοδοτούμενων Έργων 

Από 1.1.2013 και έπειτα το κόστος κτήσης των παγίων, 
η αξία των οποίων είναι μέχρι 1.500 ευρώ (μη συμπερι¬ 
λαμβανομένου του Φ.Π.Α.) αποσβένεται εφάπαξ μέσα 
στην χρήση κατά την οποία για πρώτη φορά χρησιμο¬ 
ποιήθηκαν ή τέθηκαν σε λειτουργία. 

Για πάγια που συμπεριλαμβάνονται στις ως άνω περι¬ 
πτώσεις, το σύνολο των αποσβέσεων πραγματοποιεί¬ 
ται με την σταθερή μέθοδο απόσβεσης και εντός τριών 
ετών από την απόκτησή τους ή εφόσον αποκτούνται 


για την υλοποίηση χρηματοδοτούμενου από εθνικούς 
ή κοινοτικούς πόρους ερευνητικού έργου συγκεκριμέ¬ 
νης χρονικής διάρκειας αποσβένονται κατά την διάρκεια 
υλοποίησής του και μέχρι την λήξη αυτού. 

6.3.3.8 Επιλεξιμότητα Δαπανών 

Για να είναι επιλέξιμη μία δαπάνη για το οικείο έργο, θα 
πρέπει να συγκεντρώνει τα παρακάτω χαρακτηριστικά: 

• Να πραγματοποιείται εντός της συμβατικής διάρκειας 
του έργου (ημερομηνία έναρξης - λήξης). 

• Να περιλαμβάνεται στις κατηγορίες δαπανών του 
προϋπολογισμού του έργου. 

• Να έχει απόλυτη συνάφεια με το έργο. 

• Να είναι λογική, δηλαδή να τηρούνται οι αρχές της 
χρηστής διαχείρισης και της οικονομίας. 

• Να καλύπτεται από τα νόμιμα παραστατικά δαπανών. 

• Να έχουν ακολουθηθεί οι διαδικασίες που προβλέπο- 
νται από θεσμικό πλαίσιο διαχείρισης του έργου. (Εθνική 
νομοθεσία και νομικό πλαίσιο της σύμβασης χρηματο¬ 
δότησης). 

• Ως μη επιλέξιμες δαπάνες, σε κάθε περίπτωση ανα- 
φέρονται ενδεικτικά οι παρακάτω: 

• Δαπάνες για κέρδη ή κάλυψη ζημιών. 

• Δαπάνες για κάλυψη προσωπικών και οικογενειακών 
αναγκών. 

• Δαπάνες ψυχαγωγίας και διαφήμισης. 

6.3.3.9 Αναμόρφωση Προϋπολογισμού 

Αν κατά την εκτέλεση του έργου προκόψουν διαφορές 
ως προς την κατανομή των δαπανών στον προϋπολογι¬ 
σμό, υπάρχει δυνατότητα αναμόρφωσής του μετά από 
αίτηση του Ε.Υ. και έγκριση της Επιτροπής (αν απαιτείται 
έγκριση από φορέα χρηματοδότησης, τότε αυτή πρέπει 
να προηγηθεί και επισυνάπτεται απαραίτητα). Σε έργα, 
στα οποία υπάρχουν σχετικές συμβατικές δεσμεύσεις, 
ζητείται η έγκριση της αναμόρφωσης και από τον Φορέα 
Χρηματοδότησης. 

6.3.3.10 Δανειοδότηση Προγραμμάτων 

Η Επιτροπή μπορεί να δανειοδοτήσει από πόρους 
του Ειδικού Λογαριασμού εγκεκριμένα προγράμματα 
μέχρι την έναρξη της κανονικής χρηματοδότησής τους, 
καθώς επίσης και τρέχοντα προγράμματα, των οποίων 
καθυστερεί για ειδικό λόγο η καταβολή δόσεων πλην 
της τελικής, εφόσον διασφαλίζεται η επιστροφή των 
καταβαλλομένων ποσών από τις χρηματοδοτήσεις των 
προγραμμάτων αυτών και πάντοτε υπό την προσωπική 
ευθύνη του Επιστημονικού Υπεύθυνου. 

Με τη χρηματοδότηση του Προγράμματος εξοφλεί¬ 
ται κατά προτεραιότητα η διαχειριστική διευκόλυνση 
που αποδόθηκε και στη συνέχεια οι λοιπές δαπάνεςτου 
Προγράμματος. 

6.3.3.11 Έκδοση Ενταλμάτων Προκαταβολών 

Γ ια την κάλυψη άμεσων αναγκών προμήθειας αναλω¬ 
σίμων ή μη υλικών ή μετακινήσεων, μικρής σχετικά αξίας, 
είναι δυνατό να εκδίδονται εντάλματα προπληρωμής 
στο όνομα του επιστημονικού υπεύθυνου. Το μέγιστο 
ύψος, ο χρόνος απόδοσης, καθώς και το ύψος των δαπα¬ 
νών μετακινήσεων, ημερησίων αποζημιώσεων κ.λπ. κα¬ 
θορίζονται με απόφαση του Επταμελούς Οργάνου ή σε 
περίπτωση μη σύστασής του με απόφαση της Επιτροπής. 

6.3.3.12. Τήρηση Βιβλίου Υλικού 

Η Γραμματεία της Επιτροπής Ερευνών τηρεί βιβλίο υλι¬ 
κού όπου καταγράφονται τα μη αναλώσιμα υλικά και 

υποβάλλει στην Επιτροπή κάθε τέλος του έτους σχετική 
κατάσταση. 

6.3.3.13 Συμβάσεις που δεν Εμπίπτουν στις Διατάξεις 
της ΚΑ 679/1996 υπουργικής απόφασης 

Οι όροι των συμβάσεων μεταξύ Επιστημονικών Υπευ¬ 
θύνων και των διαφόρων εξωπανεπιστημιακών φορέ¬ 
ων που δεν εμπίπτουν στις διατάξεις της ΚΑ/679/1996 
υπουργικής απόφασης εγκρίνονται από το Επταμελές 
Όργανο, ισχύουν όμως μόνο με ευθύνη του Επιστημο¬ 
νικού Υπεύθυνου. 

6.3.3.14 Παρακολούθηση, Έλεγχος Προόδου και Ολο¬ 
κλήρωση Έργων 

Η παρακολούθηση των έργων ως προς την τήρηση 
τυπικών νομικών όρων της σύμβασης γίνεται από την 
Επιτροπή Ερευνών μέσω της Γραμματείας του Ε.Λ.Κ.Ε.. 
Η επιστημονική παρακολούθηση των έργων και εφόσον 
ο χρηματοδότης δεν αναλαμβάνει την παρακολούθηση 
εκτέλεσής τους, τότε η ΕΕ, σε συνεργασία με τα όργανα 
διοίκησης του Τ.Ε.Ι. (Συμβούλιο - Συνέλευση), καθορίζει 
τον τρόπο παρακολούθησης και εκτέλεσής των. 

Για να θεωρηθεί ότι κάθε έργο έχει ολοκληρωθεί πρέ¬ 
πει να υποβληθεί στην Επιτροπή η τελική έκθεση που 
συντάσσει ο Ε.Υ. για το φορέα χρηματοδότησης). Στην 
τελική έκθεση συμπληρώνονται στοιχεία για τα επιστη¬ 
μονικά αποτελέσματα της έρευνας καθώς και σχετικές 
με το έργο δημοσιεύσεις ή ανακοινώσεις σε συνέδρια. Τα 
στοιχεία αυτά θα περιλαμβάνονται σε περιοδικές εκδό¬ 
σεις ενημερωτικού χαρακτήρα της Επιτροπής Ερευνών. 
Το οικονομικό αντικείμενο του έργου ολοκληρώνεται 
μετά την ολοκλήρωση του φυσικού αντικειμένου και με 
την απορρόφηση μέρους ή του συνόλου της καταβλη- 
θείσας χρηματοδότησης, η οποία είναι ισόποση με τον 
εγκεκριμένο προϋπολογισμό δαπανών. 

Επίσης για να έχει τη δυνατότητα η Επιτροπή να καταρ¬ 
τίζει το ετήσιο επιστημονικό απολογισμό, όταν πρόκειται 
για ερευνητικό πρόγραμμα, ο ΕΥ υποβάλλει έκθεση για 
ενδεχόμενες δημοσιεύσεις ή ανακοινώσεις σε συνέδρια 
που ασχολούνται με συμπεράσματα και αποτελέσματα 
της έρευνας. 

6.3.3.15 Τελική έκθεση 

Η διαχειριστική λήξη κάθε έργου επιβεβαιώνεται με 
την κοινοποίηση της τελικής έκθεσης του Επιστημονι¬ 
κού Υπεύθυνου προς την Επιτροπή Εκπαίδευσης και 
Ερευνών. 

Άρθρο 7: Διάδοση 

των Αποτελεσμάτων των Ερευνών 

7.1 Ετήσιος Απολογισμός Επιτροπής Διαχείρισης 

Η Γραμματεία του Ε.Λ.Κ.Ε. εκδίδει εντός του πρώτου 
εξαμήνου κάθε έτους πλήρη κατάλογο: 

ί.Των χρηματοδοτήσεων ανά Τμήμα και ανά Φορέα 
που πραγματοποιήθηκαν εντός του προηγούμενου 
έτους. 

Μ. Των νέων έργων πουεγκρίθηκαν ανά Τμήμα και ανά 
Φορέα, εντός του προηγούμενου έτους, 

ίίί. Στοιχείων που αφορούν την εξέλιξη της Επιτροπής 
Ερευνών από Ιδρύσεώςτης και εντεύθεν. 

7.2 Επετηρίδα Επιτροπής Ερευνών 

Πλήρης κατάλογος των έργων που διεξάγονται μέσω 
του Ειδικού Λογαριασμού ΚονδυλίωνΈρευνας δημοσιεύ¬ 
ονται, εφόσον αποφασισθεί από την Επιτροπή, σε ειδική 


έκδοση της Επιτροπής, έντυπη ή ηλεκτρονική ανά τετρα¬ 
ετία. Η ειδική έκδοση περιλαμβάνει για κάθε πρόγραμμα: 

ί. Τον τίτλο του ερευνητικού προγράμματος. 

Μ.ΤοΤμήμα και το Εργαστήριο που συμμετέχει καθώς 
και τους συνεργαζόμενους φορείς. 

ίϋ.Τον επιστημονικό υπεύθυνο και την ιδιότητά του. 

ίν.Τηνπηγή χρηματοδότησης και τον προϋπολογισμό. 

ν. Τον χρόνο έναρξης και τη διάρκεια. 

7.3 Αρχείο Τελικών Εκθέσεων 

Με τη λήξη του ερευνητικού προγράμματος συντάσ- 
σεται από τον Επιστημονικό Υπεύθυνο της έρευνας τελι¬ 
κή έκθεση με τα αποτελέσματα του ερευνητικού έργου. 
Η έκθεση αυτή περιλαμβάνει ειδικά εμπεριστατωμένο 
κεφάλαιο για τις ενδεχόμενες δυνατότητες και προϋ¬ 
ποθέσεις εφαρμογής των αποτελεσμάτων στην πράξη. 
Αντίτυπα της έκθεσης αποστέλλονται: α) στον φορέα 
χρηματοδότησης, και β) στην Επιτροπή Εκπαίδευσης 
και Ερευνών. Οι δαπάνες για τη διάδοση των αποτελε¬ 
σμάτων της έρευνας και μέχρι την τελική έκθεση, πρέπει 
να προβλέπονται στον προϋπολογισμό του έργου. Τα 
αποτελέσματα του ερευνητικού έργου μπορεί να ανα¬ 
κοινωθούν σε συνέδρια του εσωτερικού ή εξωτερικού, 
σε σεμινάρια ή συμπόσια και να γίνουν αντικείμενο συ¬ 
ζητήσεων σε ειδικές ημερίδες. 

Με το αρχείο των τελικών εκθέσεων που διατηρεί η 
Επιτροπή μπορεί σε συνεργασία με τη Βιβλιοθήκη να 
δημιουργήσει Ειδικό Τμήμα και να ταξινομήσει κατά 
αντικείμενο τα αποτελέσματα. Με απόφαση της Επιτρο¬ 
πής και σύμφωνη γνώμη του Επιστημονικού Υπεύθυνου 
είναι δυνατή η αποστολή των αποτελεσμάτων έρευνας 
σε ενδιαφερομένους φορείς. 

7.4 Ερευνητικές Δραστηριότητες - Ερευνητικές Εκδό¬ 
σεις ΤΕΙ Δυτικής Μακεδονίας 

ί. Ειδική έκδοση η οποία περιλαμβάνει πλήρη κατά¬ 
λογο με τις ανακοινώσεις, δημοσιεύσεις, διπλώματα 
ευρεσιτεχνίας ανά Τμήμα και Επιστημονικό Υπεύθυνο, 
που προέκυψαν και από την υλοποίηση έργων που δι¬ 
εξάγονται μέσω του Ειδικού Λογαριασμού Κονδυλίων 
Έρευνας, εκδίδεται σε έντυπη ή ηλεκτρονική μορφή ανά 
τετραετία. 

Μ. Η Επιτροπή είναι δυνατό να συμβάλει με ποσοστό 
30% επί της συνολικής δαπάνης στη χρηματοδότηση έκ¬ 
δοσης με αποτελέσματα ερευνών. Η Επιτροπή διατηρεί 
το δικαίωμα να απαιτήσει από τον χρηματοδοτηθέντα 
εκδότη την επιστροφή του ληφθέντος ποσού, εφόσον 
τα έσοδα που προέκυψαν υπερκαλύπτουν το ποσό της 
χρηματοδότησης, καθώς και το ποσοστό 30% της Επι¬ 
τροπής, από την εμπορική εκμετάλλευση της έκδοσης 
της οποίας σκοπός ήταν η διάδοση των αποτελεσμάτων 
της έρευνας. 

ίίί. Σε περίπτωση που προκύψουν ευρεσιτεχνίες από 
έργα που διαχειρίζεται η Επιτροπή ισχύουν τα παρακάτω: 

- Η Επιτροπή είναι δυνατό να καλύψει μέρος ή όλο 
το ποσό των δαπανών για την απόκτηση διπλώματος 
ευρεσιτεχνίας. 

-Το ποσό της δαπάνης επιστρέφεται στον Ειδικό Λο¬ 
γαριασμό από την εκμετάλλευση της εφεύρεσης από 
τον ερευνητή - εφευρέτη. 

Σε περίπτωση οικονομικής εκμετάλλευσης, το Ιδρυμα 
αποφασίζει τους όρους και τα κίνητρα, σύμφωνα με την 

εκάστοτε κείμενη νομοθεσία και τα αναφερόμενα στην 
παράγραφο 3.5 του παρόντος. 

• Σε καμία περίπτωση ο Ε.Λ.Κ.Ε. δεν καλύπτει Ετήσια 
τέλη για την προστασία των Διπλωμάτων Ευρεσιτεχνίας 
πέραν της 5ετίας. 

Άρθρο 8: Κανονισμός Διάθεσης Προϊόντων 

8.1 Γενικά 

ΤοΤ.Ε.Ι. Δυτικής Μακεδονίας, όπως κάθε ερευνητικό 
κέντρο, δημιουργεί και παράγει γνώση, τεχνογνωσία 
και τεχνολογία. Τα αντικείμενα αυτά προέρχονται ή δη- 
μιουργούνται από τις εμπειρίες, τις γνώσεις και γενικά 
την ικανότητα της πανεπιστημιακής κοινότητας στην 
δημιουργία και εφαρμογή αποτελεσμάτων, ιδεών, και 
παροχή υπηρεσιών μεγάλης τεχνολογικής και γενικά 
κοινωνικοοικονομικής σημασίας που ενδιαφέρουν και 
προάγουν τοΤ.Ε.Ι. Δυτικής Μακεδονίας. 

Η μεταφορά και διάθεση των προϊόντων από τους 
δημιουργούς προς τα άλλα μέλη του Τ.Ε.Ι. Δυτ. Μακε¬ 
δονίας, για να βοηθήσει στην ανάπτυξη νέων τέτοιων 
προϊόντων είναι ελεύθερη και απαραίτητη. Η μεταφορά 
και χρήση όμως αυτών των προϊόντων στον οικονομικό 
χώρο είναι αυστηρά ελεγχόμενη, και πρέπει να γίνεται 
σύμφωνα με το άρθρο 2 του π.δ. 159/1984 και τον πα¬ 
ρόντα κανονισμό. 

Η δυνατότητα διάχυσης προϊόντων στον οικονομικό 
χώρο καθορίζεται από μία βασική αρχή. Τα προϊόντα 
αυτά να έχουν έμμεσα ή άμεσα οφέλη (οικονομικά, κοι¬ 
νωνικά, κ.λπ.) για τον ενδιαφερόμενο φορέα χρήστη. Τα 
οφέλη αυτά μπορούν να προέλθουν από την βελτιστο¬ 
ποίηση των διεργασιών παραγωγής, από την δημιουρ¬ 
γία νέων καταναλωτικών προϊόντων και υπηρεσιών, και 
γενικά από τον εκσυγχρονισμό στον τομέα παραγωγής 
και διάθεσης προϊόντων, συνθηκών εργασίας, κοινωνι¬ 
κών παροχών και επιπτώσεων. Η έναρξη της μεταφοράς 
των προϊόντων τόσο για τον τομέα της βελτιστοποίησης 
στην παραγωγή, όσο για την παραγωγή νέων προϊόντων 
μπορεί να γίνει από δύο κεντρικούς παράγοντες: την 
βιομηχανία και τους δημιουργούς. 

Η γνώση των αναγκών από την πλευρά του φορέα 
χρήστη (π.χ. της βιομηχανίας) κατευθύνει την εφαρμο¬ 
σμένη έρευνα. Από τη άλλη πλευρά, η δυνατότητα των 
ερευνητών να παράγουν νέα Ερευνητικά Αποτελέσματα 
(Ε.Α.) κατευθύνει την μελλοντική πορεία της τεχνολο¬ 
γίας. Η εφαρμοσμένη και η βασική έρευνα είναι δύο 
άμεσα συνυφασμένες δραστηριότητες, και αποτελούν 
την βάση για την ανάπτυξη και λειτουργία του Τ.Ε.Ι. Δυτ. 
Μακεδονίας. Για την διάθεση των Ε.Α. υπάρχουν δύο 
συγκεκριμένες διαδικασίες. Η χρήση υπαρχόντων Ε.Α. 
και η δημιουργία νέων Ε.Α. μετά από ανάθεση έργου. Οι 
δύο περιπτώσεις αυτές είναι εντελώς διαφορετικές, και 
πρέπει να αντιμετωπίζονται διαφορετικά, όσον αφορά 
τα οικονομικά και νομικά στοιχεία. 

8.2 Ορισμοί 

Προϊόντα Έρευνας είναι τα προϊόντα που προέρχονται 
από δραστηριότητες βασικής ή εφαρμοσμένης έρευνας 
ή παροχή υπηρεσιών και έχουν συνήθως άμεσα κοινω¬ 
νικοοικονομικά οφέλη. 

Εφεύρεση είναι το αποτέλεσμα για μία νέα ολοκλη¬ 
ρωμένη διαδικασία έρευνας και ανάπτυξης (Ε&Α) που 
ξεπερνά την ήδη γνωστή στάθμη τεχνικής και είναι επι¬ 


δεκτική βιομηχανικής εφαρμογής. Τα αποτελέσματα 
μιας εφεύρεσης, για να έχουν εμπορική αξία, πρέπει να 
προστατεύονται νομικά (άμεση αίτηση κατοχύρωσης 
ευρεσιτεχνίας). 

Καινοτομία είναι η μεταφορά ενός αποτελέσματος 
έρευνας σε νέο ή βελτιωμένο προϊόν και η διαδικασία 
για την χρήση σε εμπορικό ή κοινωνικό επίπεδο, όπως 
επίσης η ανάπτυξη νέας διαδικασίας, νέου τρόπου σκέ¬ 
ψης, αντιμετώπισης μιας κατάστασης, αναγνώριση νέας 
ανάγκης ή τάσης της αγοράς βασισμένη σε προϋπάρχου- 
σες γνώσεις προερχόμενες από βασική ή εφαρμοσμένη 
έρευνα.Τα καινοτόμα προϊόντα συνήθως δεν αποτελούν 
βάσεις για αίτηση ευρεσιτεχνίας, καθώς οι βάσεις πάνω 
στις οποίες στηρίζονται πρέπει να έχουν προστατευτεί 
στο προηγούμενο στάδιο του ερευνητικού αποτελέσμα¬ 
τος. Εάν δεν μπορούν να κατοχυρωθούν νομικά, πρέπει 
να μπορούν να υποστηρίζονται νομικά με στοιχεία από 
τα αρχεία των ερευνητών ή των δημιουργών (ποινικός 
κώδικας άρθρο 370 Β και Γ). 

Προϊόντα πνευματικής ιδιοκτησίας είναι τα πνευματικά 
δημιουργήματα της ανθρώπινης διάνοιας που παρου¬ 
σιάζονται με ορισμένη μορφή προσιτή στις αισθήσεις, 
όπωςτα έργα λόγου, τέχνης και επιστήμης (κείμενα, σχέ¬ 
δια, λογισμικό, κ.λπ.). 

Ανταγωνιστικά προγράμματα είναι τα ερευνητικά προ¬ 
γράμματα για τα οποία η χρηματοδότηση έγινε μετά από 
ανοικτή προκήρυξη ενός φορέα, δίχως να καθορίζει επα¬ 
κριβώς το αντικείμενο και το αποτέλεσμα. 

Μη ανταγωνιστικά προγράμματα είναι εκείνα τα οποία 
ανατίθενται στον φορέα υλοποίησης άμεσα ή μέσω δι¬ 
αγωνισμών με σύμβαση για συγκεκριμένο αντικείμενο 
(κοινοτική οδηγία 92/50 άρθρα ια, ιβ, ιγ). 

8.3 Ο Ειδικός Λογαριασμός και η Συμβολή του στην 
Διάθεση Προϊόντων 

Ο Ειδικός Λογαριασμός Κονδυλίων Έρευνας από την 
έναρξη λειτουργίας του έχει σαν σκοπό την «διάθεση και 
διαχείριση κονδυλίων που προέρχονται από οποιαδή¬ 
ποτε πηγή» (κοινή υπουργική απόφαση 679/22.8.1996, 
άρθρο 1). Η διαχείριση κονδυλίων που προέρχονται από 
την διάθεση προϊόντων και υπηρεσιών, λόγω των δη¬ 
μιουργικών δραστηριοτήτων των μελών του Τ.Ε.Ι. Δυτ. 
Μακεδονίας, αποτελεί μέρος του σκοπού λειτουργίας 
του Ε.Λ.Κ.Ε.. Η δράση αυτή βοηθάει σημαντικά στην 
προσπάθεια τουΤ.Ε.Ι. Δυτικής Μακεδονίας για εξεύρεση 
πόρων προκειμένου να αντεπεξέλθει στις αυξανόμενες 
ανάγκες υποστήριξης έργων ερευνητικού και εκπαιδευ¬ 
τικού ενδιαφέροντος, καθώς επίσης και την υλοποίηση 
υποδομής για την παροχή υπηρεσιών αλλά και άλλων 
δραστηριοτήτων. 

Το Τ.Ε.Ι. Δυτ. Μακεδονίας δια του Ε.Λ.Κ.Ε. σκοπεύ¬ 
ει στην όσο το δυνατόν πληρέστερη ενημέρωση των 
παραγωγικών φορέων, όσον αφορά στις δυνατότητες 
που έχει το Τ.Ε.Ι. Δυτικής Μακεδονίας για παροχή υπη¬ 
ρεσιών (έρευνα, τεχνολογική ανάπτυξη, γνωματεύσεις, 
αναλύσεις, κλπ) και για τη δυνατότητα συνεργασίας με 
τις ακαδημαϊκές μονάδες του Ιδρύματος. 

8.4 Πνευματική Βιομηχανική Ιδιοκτησία και Κυριότητα 
των Προϊόντων 

Για την σωστή αντιμετώπιση του θέματος των ηθικών 
δικαιωμάτων και της κυριότητας των αποτελεσμάτων 

είναι απαραίτητο να δοθούν οι παρακάτω ορισμοί για 
τα παραγόμενα προϊόντα: 

Τύποι προϊόντων 

1. Προϊόντα συμβατικής εργασίας (άρθρο 6 § 5 
ν. 1733/1987): Οι εργαζόμενοι με σύμβαση είναι εκείνοι, 
οι οποίοι εργάζονται για την εκτέλεση συγκεκριμένου 
έργου, όπως είναι το μόνιμο προσωπικό, τα άτομα με 
σύμβαση αορίστου χρόνου ή με σύμβαση έργου και 
έχουν δεδομένες εργασιακές υποχρεώσεις βάσει της 
σύμβασής τους. Το έργο που παράγουν ανήκει σε αυ¬ 
τήν την κατηγορία. Επίσης έργα που παράγονται στα 
πλαίσια της σύμβασης εργασίας, αλλά με υπερωρίες του 
εργαζομένου που καλύπτονται μισθολογικά, σύμφωνα 
με τις υπάρχουσες νομοθετικές μισθολογικές διατάξεις, 
ανήκουν σε αυτήν την κατηγορία. 

2. Προϊόντα από εξαρτημένη εργασία (άρθρο 6 § 6 
ν. 1733/1987). Το προϊόν ή έργο που παράγεται από ερ¬ 
γαζόμενο (εκτός ωραρίου χωρίς πληρωμή υπερωριών, 
εάν ανήκει στην παραπάνω κατηγορία), χρησιμοποιώ¬ 
ντας υλικοτεχνική υποδομή του εργοδότη. Παραδείγμα¬ 
τα είναι τα αποτελέσματα που παράγονται από επιστη¬ 
μονικούς συνεργάτες, επισκέπτες ερευνητές, κ.λπ. που 
καλύπτονται μισθολογικά από άλλους, εξω-πανεπιστη- 
μιακούς φορείς. 

3. Προϊόντα από ελεύθερο εργαζόμενο (άρθρο 6 § 4 
ν. 1733/1987). Τα προϊόντα της κατηγορίας αυτής προ¬ 
έρχονται από εργαζόμενους που εκτέλεσαν την εργασία 
και ολοκλήρωσαν το προϊόν ανεξάρτητα από εργοδότη 
(Τ.Ε.Ι. Δυτικής Μακεδονίας, Ε.Λ.Κ.Ε.). 

8.5 Πνευματική ιδιοκτησία και κυριότητα προϊόντων 

Ηθικά δικαιώματα 

Τα ηθικά δικαιώματα μίας πνευματικής δημιουργίας 
και γενικά κάθε προϊόντος ανήκουν σε όλους τους συμ- 
μετέχοντες στην διαδικασία παραγωγής. Σε περίπτωση 
δημοσίευσης μέρους ή ολόκληρης της εργασίας, σε 
οποιαδήποτε μορφή πρέπει να αναφέρει τα ονόματα 
όλων των ερευνητών που έλαβαν μέρος στη δημιουρ¬ 
γική διαδικασία της εργασίας καθώς επίσης και τον τόπο 
διεξαγωγής της δημιουργίας. Στην περίπτωση έργου που 
δημιουργήθηκε εξολοκλήρου ή εν μέρει στο Τ.Ε.Ι. Δυτι¬ 
κής Μακεδονίας, πρέπει να αναφέρεται η διεύθυνση του 
Τ.Ε.Ι. Δυτικής Μακεδονίας. 

Περιουσιακά δικαιώματα των Προϊόντων 

Τα περιουσιακά δικαιώματα επί των αποτελεσμάτων 
του προϊόντος που δημιουργήθηκε σε εκτέλεση σύμβα¬ 
σης εργασίας μεταβιβάζονται αυτοδικαίως στο Τ.Ε.Ι. Δυ¬ 
τικής Μακεδονίας σύμφωνα με τις διατάξεις των άρθρων 
8 και 40 του ν. 2121/1993, εκτός εάν το συγκεκριμένο 
πρόγραμμα ορίζει ρητά διαφορετική κατανομή των δι¬ 
καιωμάτων. Για την ισχύ αυτής της διάταξης απαιτείται 
η αναλυτική αναφορά του θέματος αυτού στον κανονι¬ 
σμό παρακολούθησης ή στο τεχνικό δελτίο του έργου, 
το οποίο υπογράφεται από τους συμμετέχοντες φορείς. 

Ειδικά ως προς τα μέλη ΔΕΠ και τα προϊόντα της έρευ- 
νάς τους, που παράγονται στο πλαίσιο προγράμματος 
χρηματοδοτούμενου από τον Ε.Λ.Κ.Ε. και τυγχάνουν 
προστασίας κατά τις διατάξεις του ν. 2121/1993, προ- 
βλέπεται ότι τα μέλη ΔΕΠ διατηρούν κατά την οιαδήποτε 
αξιοποίηση - εμπορική εκμετάλλευση των πνευματικών 
τους δημιουργημάτων δικαιώματα στο 70 %του έργου, 


το δεΤ.Ε.Ι. Δυτικής Μακεδονίας στο υπόλοιπο 30 %, εκτός 
εάν το συγκεκριμένο πρόγραμμα ορίζει ρητά διαφορε¬ 
τική κατανομή των δικαιωμάτων. 

8.6 Χρήση και Διάθεση Υπάρχοντος Προϊόντος 

Τα περιουσιακά δικαιώματα επί των αποτελεσμάτων κα- 
τανέμεται στους εμπλεκόμενους φορείς όπως ορίζει ο κα¬ 
νονισμός παραπάνω.Το ποσοστό κυριότητας, που κατέχει 
ένα φυσικό πρόσωπο ή ένας φορέας, μπορεί να διαπραγ¬ 
ματευτεί και να διατεθεί όπως ορίζει ο κάθε δικαιούχος. 
Στην περίπτωση που υπάρχει συγκυριότητα (κατανομή 
κυριότητας (ένα πρόσωπο ή φορέας κατέχει λιγότερο από 
το 100%) είναι απαραίτητο να υπάρξει γραπτή ενημέρωση 
των άλλων κατόχων κυριότητας - συνδικαιούχων πριν την 
υπογραφή της συμφωνίας χρήσης προϊόντων από τρίτα 
πρόσωπα. Οι φορείς ή τα πρόσωπα που κατέχουν την υπό¬ 
λοιπη κυριότητα, και έχουν ποσοστό ίσο ή μεγαλύτερο 
του 30%, πρέπει να δηλώσουν εγγράφως την συμφωνία 
τους για την χρήση των αποτελεσμάτων. Η εκμετάλλευση 
του Προϊόντος Έρευνας ή του Ερευνητικού Αποτελέσμα¬ 
τος δεν είναι δυνατή εάν δεν υπάρχει σύμφωνη γνώμη του 
51% του ποσοστού των κυρίων.Τα κέρδη απάτην χρήση 
της κυριότητας κατανέμεται σύμφωνα με το ποσοστό, η 
σύμφωνα με συμφωνητικό μεταξύ των κατόχων. Η κατα¬ 
νομή των δικαιωμάτων αναφέρεται αναλυτικά σε Έντυπο 
και υποβάλλεται στην Επιτροπή Ερευνών. 

Σε περίπτωση που κάτοχοι κυριότητας - συνδικαιού- 
χοι επιθυμούν την προστασία των αποτελεσμάτων που 
παρήγαγαν με δίπλωμα ευρεσιτεχνίας δύνανται: 

1. να απευθυνθούν πρώτα στον Ε.Λ.Κ.Ε. και να ζητή¬ 
σουν από τον Ειδικό Λογαριασμό να καλύψει το κόστος 
της προστασίας του αποτελέσματος το οποίο περιλαμ¬ 
βάνει: 

- τα λειτουργικά έξοδα του Ε.Λ.Κ.Ε. αποπεράτωσης της 
εν λόγω διαδικασίας. 

- το κόστος για την προστασία των αποτελεσμάτων 
από το Τ.Ε.Ι. Δυτικής Μακεδονίας ή από άλλο φορέα (κό¬ 
στος κατάθεσης και συντήρησης ευρεσιτεχνίας). Τα κό¬ 
στη συντήρησης τα καλύπτει ο Ε.Λ.Κ.Ε. για μία τετραετία. 

- το κόστος διαφήμισης και διαχείρισης. 

Η Επιτροπή Ερευνών πρέπει να εξετάσει την πρόταση 
και να αποφανθεί εάν ενδιαφέρεται ή δύναται να ανα- 
λάβει τα έξοδα κατοχύρωσης και υποστήριξης αυτής. Η 
απόφαση αυτή (είτε είναι θετική ή αρνητική) πρέπει να 
κοινοποιείται προς τον κάτοχο κυριότητας - συνδικαιού- 
χο εντός 3 μηνών από την ημερομηνία κατάθεσης της 
αίτησης. Σε περίπτωση θετικής απάντησης και κάλυψης 
του κόστους προστασίας των αποτελεσμάτων από τον 
Ε.Λ.Κ.Ε., μόλις υπάρξουν έσοδα από την εκμετάλλευ¬ 
ση του αποτελέσματος θα επιστραφούν τα παραπάνω 
έξοδα εντόκως στον Ε.Λ.Κ.Ε. πέραν των αναλογούντων 
ποσοστών συνιδιοκτησίας 

2. να προχωρήσουν, υπό τους περιορισμούς που ανα- 
φέρονται ανωτέρω, στην προστασία των αποτελεσμά¬ 
των που παρήγαγαν καλύπτοντας εξ ιδίων πόρων το κό¬ 
στος. Στην περίπτωση αυτή, μόλις υπάρξουν έσοδα από 
την εκμετάλλευση του αποτελέσματος, τα τυχόν έξοδα 
θα επιστραφούν εντόκως στους κατόχους κυριότητας - 
συνδικαιούχους πέραν των αναλογούντων ποσοστών 
συνιδιοκτησίας. 

Άρθρο 9: Ειδικές Διατάξεις 

9.1 Χορήγηση Βεβαιώσεων 

Η Γραμματεία του Ειδικού Λογαριασμού χορηγεί βεβαι¬ 
ώσεις προς τους χρη ματοδότες για τα ποσά που καταθέ¬ 
τουν στον Ειδικό Λογαριασμό, προκειμένου να χρησιμο¬ 
ποιηθούν για φορολογικούς ή άλλους σκοπούς. Επίσης 
χορηγεί βεβαίωση αποδοχών προς κάθε αμειβόμενο από 
τον Ειδικό Λογαριασμό. Στις βεβαιώσεις αυτές αναφέρο- 
νται τα ετήσια ποσά των αμοιβών σύμφωνα με τα ισχύ- 
οντα για τη φορολογία εισοδήματος. Αντίγραφο όλων 
των βεβαιώσεων αποδοχών υποβάλλεται ετησίως στο 
Μηχανογραφικό Κέντρο του Υπουργείου Οικονομικών. 

Τέλος, δύνανται να χορηγηθούν κατόπιν αιτήσεωςτου 
ενδιαφερομένου «Βεβαιώσεις Απασχόλησης σε Ερευ¬ 
νητικά Προγράμματα» βάσει των υπογεγραμμένων 
συμβάσεων ή και των χορηγηθεισών υποτροφιών, οι 
οποίες αναγράφουν το ονοματεπώνυμο του ερευνητή, 
τον Επιστημονικό Υπεύθυνο, τον τίτλο του προγράμ¬ 
ματος, το χρονικό διάστημα της κάθε σύμβασης (ή και 
υποτροφίας) και το ποσό της αμοιβής (εφόσον ζητηθεί). 

9.2 Βεβαιώσεις παρακολούθησης σεμιναρίων 

Σε άτομα που παρακολούθησαν επιμορφωτικά προ¬ 
γράμματα ή σεμινάρια δύναται να χορηγείται βεβαίωση 
που υπογράφεται από τον Επιστημονικό Υπεύθυνο. Στη 
βεβαίωση αναφέρεται ρητώς ότι αυτή δεν αποτελεί τίτλο 
σπουδών. 

9.3 Καθορισμός της φύσεως προγράμματος 

Η κρίση αν ένα πρόγραμμα είναι ερευνητικό ανήκει 
στο Επταμελές Όργανο. Σε περίπτωση διαφωνίας του 
επιστημονικού υπεύθυνου αποφασίζει η Ολομέλεια της 
Επιτροπής. 

9.4 Χρηματοδότηση Συνεδρίων 

Η Επιτροπή δύναται να χρηματοδοτεί επιστημονικά 
συνέδρια που οργανώνονται από μέλη τουΤ.Ε.Ι.,τα οποία 
έχουν έγκριση από το αντίστοιχο Τμήμα, όταν εκτιμά ότι 
ενδιαφέρουν τοΤ.Ε.Ι. ή και γενικότερα την επιστημονική 
κοινότητα και την τοπική κοινωνία. Επίσης δύναται να 
ενισχύει επιμορφωτικά προγράμματα. 

9.5 Υποτροφίες 

Η Επιτροπή δύναται να διαχειρίζεται υποτροφίες, 
προερχόμενες από δωρεές ή πηγές χρηματοδότησης 
ερευνητικών προγραμμάτων, με τις οποίες ενισχύονται 
οι νέοι ερευνητές στα πλαίσια ερευνητικού έργου. Από 
τις υποτροφίες αυτές αποκλείονται οι αμειβόμενοι από 
άλλες πηγές. 

Η Επιτροπή δύναται μετά από σχετική προκήρυξη να 
χορηγεί υποτροφίες στα πλαίσια του προϋπολογισμού 
διαθεσίμων και με την ακόλουθη διαδικασία: 

α) με έγγραφό της καθορίζει το ποσό, την διάρκεια και 
τις προϋποθέσεις χορήγησης της υποτροφίας προς τη 
σχετική με το αντικείμενο της υποτροφίας ακαδημαϊκή 
μονάδα. 

β) εγκρίνει την χορήγηση υποτροφιών σε συγκεκρι¬ 
μένα άτομα, εφόσον πληρούν τα απαιτούμενα κριτήρια 
και προϋποθέσεις. 


Άρθρο 10: Οικονομικός Έλεγχος 

Ο έλεγχος της οικονομικής διαχείρισης κάθε έτους δι- 
ενεργείται από δύο ορκωτούς ελεγκτές που ορίζονται 
με απόφαση της Συνέλευσης του Τ.Ε.Ι. από πίνακα δέκα 
ορκωτών ελεγκτών που καταρτίζεται από το Διοικητικό 
Συμβούλιο του Σώματος Ορκωτών Ελεγκτών, ύστερα 
από αίτημα της Συνέλευσης του Τ.Ε.Ι.. Η έκθεση υποβάλ¬ 
λεται στη Συνέλευση του Τ.Ε.Ι., στον Υπουργό Εθνικής 
Παιδείας και Θρησκευμάτων, στον Υπουργό Ανάπτυξης, 
στον Υπουργό Οικονομικών, στο Ελεγκτικό Συνέδριο και 
κοινοποιείται στην Επιτροπή Εκπαίδευσης και Ερευνών 
τουΤ.Ε.Ι.. 

Άρθρο 11: Γενικές Διατάξεις 

1. Για θέματα που δεν προβλέπονται από τον παρό¬ 
ντα Οδηγό ή για τυχόν προβλήματα που θα προκύψουν 
κατά την εφαρμογή του, εφόσον τα θέματα αυτά δεν 
ρυθμίζονται από την ισχύουσα νομοθεσία, αρμόδια να 
αποφασίσει είναι η Επιτροπή ή και η Συνέλευση τουΤ.Ε.Ι., 
μετά από εισήγηση της Επιτροπής. 

2. Σε περίπτωση διακοπής λειτουργίας του Λογαρια¬ 
σμού και της Επιτροπής όλα τα περιουσιακά στοιχεία, 
λογιστικά βιβλία και αρχεία της περιέρχονται στο Τ.Ε.Ι. 
Δυτικής Μακεδονίας. 

Άρθρο 12: Ιστοσελίδα Επιτροπής Ερευνών 

Στην ιστοσελίδα της Επιτροπής Εκπαίδευσης και 
Ερευνών (Γιΐΐρ://θΙΙ<θ.ΐθίννιτι. 9 ΐ'/) θα καταχωρηθεί και ο 
«Οδηγός Χρηματοδότησης και Διαχείρισης του Ειδικού 
Λογαριασμού» αμέσως μετά την έγκρισή του από τη 
Συνέλευση. 

Στην ίδια ιστοσελίδα είναι δημοσιευμένες οι «Οδηγίες 
Συμπλήρωσης» όλων των εντύπων που απαιτούνται για 
τη διαχείριση των έργων από τον Ειδικό Λογαριασμό 
Κονδυλίων Έρευνας. 

Για τα ερευνητικά έργα που χρηματοδοτούνται από 
την Επιτροπή Ερευνών θα ανακοινώνονται στην ανω¬ 
τέρω ιστοσελίδα εντός διετίας από την λήξη τους: α) ο 
κωδικός του έργου, β) ο τίτλος του, γ) ο Επιστημονικός 
Υπεύθυνος, δ) το Τμήμα και ε) τα ερευνητικά αποτελέ¬ 
σματα που προέκυψαν από το έργο. 

Η ιστοσελίδα της Επιτροπής Ερευνών ανανεώνεται σε 
τακτικά χρονικά διαστήματα. 

Άρθρο 13: Τροποποίηση του Παρόντος Οδηγού 

Ο παρών Οδηγός τροποποιείται ή αναθεωρείται από 
τη Συνέλευση τουΤ.Ε.Ι. με βάση αιτιολογημένη εισήγηση 
της Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 14 Φεβρουάριου 2017 

